
Pròleg 


En un moment que les institucions estan condicionades per un entorn 
on la globalització tecnocràtica i econòmica del planeta és emergent, on 
l'educació a Occident malviu la postmodernitat, nua de valors univer- 
sals i necessaris, la Dra. Lydia Riba ens recorda la importància de les 
finalitats del nostre ofici cuidador: la persona i la seva salut, la seva qua- 
litat de vida, dignitat i espiritualitat. El seu treball ens porta a la reflexió 
al voltant de qui som, on som i quins son els valors que ens han guiat i 
ens han de guiar en la nostra pràctica professional. Ho fa des de l'estu- 
di, l'experiència, la intuició, l'autoexigència mostrada al llarg de la seva 
vida professional i el rigor de la fonamentació de recerques realitzades 
sobre la pràctica quotidiana, i amb els resultats d'una investigació qua- 
litativa sobre les creences i valors. El seu treball és una finestra que ens 
obliga a repensar les pràctiques professionals, per evitar la banalització, 
i continuar avançant cap a l'excel lència. 

Aquesta publicació és la continuitat d'un esforç mantingut al llarg 
de la seva vida professional, on tots vam poder observar i admirar el seu 
grau d'implicació i compromís amb la professió, les persones i els estu- 
diants. Ella és una gran mestra que va ensenyar als alumnes, amb el seu 
exemple diari, la importància de l'autenticitat, la importància de sortir 
dels camins fresats per endinsar-nos en un treball impregnat d'huma- 
nitat i de reflexió. 

Aquest esperit ha portat la Dra. Riba a continuar cercant per mos- 
trar-nos, amb la seva reflexió, la importància de perseverar per continu- 
ar avançant cap a models més humans, més holístics, on la persona senti 


11 


Lydia Riba i Bellera 


que forma part de la família humana, on senti dels professionals que ve- 
ritablement els importa. En aquest sentit, Octavi Fullat assenyala que 
no sembla pas que sigui gaire assenyat entossudir-se a continuar en el 
clot de la postmodernitat, si no és que no ens importi educar i generar 
humanismes. 

En el paradigma humanista cap al qual sembla que hauríem de 
tendir, la reflexió sobre allò propi i autòcton no es gens efímera, sinó del 
tot pertinent. De fet, només hi ha un possible diàleg entre cultures, si els 
interlocutors coneixen a fons la pròpia identitat i s'obren a la identitat 
aliena. La Lydia Riba ens mostra la importància de les creences i els va- 
lors, d'assegurar el diàleg, i evidencia que per fer-ho possible cal el co- 
neixement de la pròpia axiologia i l'obertura als valors de l'altre. És per 
això que cal l'aprofundiment en allò que es propi, la reflexió sobre els 
propis valors, creences i personalitat, i un treball d'autoconeixement so- 
bre quina és la nostra posició en relació amb els altres i l'entorn. Només 
des d'aquesta reflexió és possible tenir cura d'un mateix, de l'altre i dels 
altres, i bastir els fonaments d'un autèntic i profund diàleg intercultural 
que ens porti a la comprensió, a la convivència i a les bones pràctiques. 
Comprendre l'ésser humà, no confondre els propis valors amb els de 
l'altre, és comprendre's a si mateix, perquè no pot realitzar un treball 
d'humanització qui no l'ha realitzat sobre si. 

Si no volem que l'ésser humà es dilueixi i s'esvaeixi, si no volem 
reduir-lo a un embull molecular, hem de prioritzar per damunt de l'efi- 
càcia i la raó la dignitat de cada persona, en la línia del que proposa 
Rant, que diu que la dignitat és allò que fa que hagi de tractar sempre 
l'altre ésser humà com a finalitat, i mai com a mitjà o instrument per a 
una altra cosa. 

Com fa veure l'autora, el que ens defineix com a col lectiu professi- 
onal és participar d'uns valors determinats que formen part de la nostra 
cultura. La Dra. Lydia Riba ens mostra que pensar la pràctica cuidadora 
necessita un marc de referència, marcat per una distància crítica i con- 
ceptual, per justificar els principis que ella adopta. 

En aquest sentit, l'humanisme del segle xxi és el paradigma filo- 
sòfic existencial de la nostra professió i és a l'arrel de les escoles de les 
necessitat, la transformació, el caring, que molt sovint s'han adoptat en 
els models de formació i pràctica professional. L'humanisme ens porta 

a recuperar i a comprendre els valors que s'han alimentat de la tradició 
grecoromana i del pensament judeocristià reinterpretats i actualitzats a 
les necessitats del món actual, valors que han vertebrat i guiat el pensa- 
ment infermer i que mouen molts professionals a actuar en una direcció 
o en una altra, ja que alimenten la seva consciència. 

Actuar des de l'humanisme ha d'empeltar-se d'amor per l'ésser 
humà, tant en les seves febleses com en les seves fortaleses, requereix 
posar-lo en el centre del relat, respectar-lo com a subjecte i actor de 
la seva vida i la seva mort, molt capaç de decidir sobre la seva salut 
i la seva existència. Tenir cura des d'una posició professional comporta 
reconèixer i respondre als seus valors, creences i cultura, fins i tot si 
aquests no coincideixen amb els nostres (Teixidor, 2005). L'humanisme 
no exclou la competència cientificotècnica necessària per abordar les si- 
tuacions de salut, sinó que la inspira i li dona sentit. 

"Tenir cura va més enllà de les cures infermeres: tenir cura és un 
treball d'humanització, conscient, sistemàtic, fet amb sentiment i inten- 
cionalitat. Significa l'atenció, l'ajuda que jo porto a la persona més enllà 
d'uns actes i uns gestos. Al meu entendre és un acte que, per ser porta- 
dor de sentit i respectuós amb la pròpia existència de la persona, s'ha 
de comprometre amb la creença en la dignitat, el valor de la persona 
i a donar resposta a la seva singularitat, que ha d'estar impregnat de 
responsabilitat, competència, esperit crític, disponibilitat, sensibilitat, 
empatia, emocions positives i la constatació amb la persona atesa dels 
afectes de la cura" (Teixidor, 2015). 

La Dra. Riba també ens mostra que el procés de cures és l'expressió 
d'una aliança. Aliança que comprèn tant la persona com el context, que 
és familiar, cultural, social, econòmic i espiritual. Tot això configura un 
mapa situacional que requereix una competència d'anàlisi de la contin- 
gència i de processos reflexius per part de la infermera, i que apunta a 
les finalitats del procés de cures i, en certa manera, el determina. 

El procés de cures requereix un marc de referència infermer in- 
terioritzat per les infermeres i que sigui permeable a les contingències 
derivades de les actituds personals, les aspiracions, les creences, la cul- 
tura i els valors. Si entenem que la persona és un ésser bio, psicosocial, 
cultural i espiritual, no podem concebre, com bé assenyala la Dra. Riba, 
apropaments que ignorin aquests elements. 

El procés de cures no és només un instrument, el procés de ctenir 
curar: hauria de ser, en una relació de complementarietat, un procés 
4de cocreació de la curav que permeti ajudar, tenint en compte com és 
la persona (creences, valors, condicions de vida i context sociocultural), 
a identificar les seves emocions, la seva situació i necessitats per poder 
assegurar la personalització i la regularització dels seus processos fun- 
cionals, el seu benestar i la seva qualitat de vida. D'això es desprèn que 
la personalització s'ha d'inscriure en una visió d'investigació en l'acció 
i pràctica reflexiva. 

La relació d'ajuda és una relació de complementarietat: la infer- 
mera assisteix la persona i els seus cercles pròxims ajuntant els seus co- 
neixements i habilitats a les d'ells per tractar de trobar els mitjans més 
convenients. 

És per tot això que considero important el treball realitzat per la 
Dra. Lydia Riba, que sorgeix de la seva expertesa fruit de la reflexió en 
la pràctica quotidiana, d'una trajectòria exemplar i d'una preocupació 
per assegurar pràctiques portadores de sentit, d'esperança i benestar, en 
definitiva, pràctiques portadores de vida. Bones pràctiques que van més 
enllà de les disfuncions del cos físic, pràctiques pensades, respectuoses, 
acollidores, on la persona sigui respectada i la seva paraula sigui escol- 
tada com a reflex de la seva vivència i singularitat. 

Dins de la tradició grecollatina l'ésser humà és aquell que gau- 
deix de la paraula. La paraula, garant de les virtuts socials i morals, 
permet pensar, nomenar i comunicar-se, i és, d'aquesta manera, garant 
de la possibilitat del coneixement mutu i en consequiència fa possible 
el respecte i la confiança en la interrelació que uneix l'aliança. Com bé 
assenyala Marc-Alain Qualnin, "l'altre amb la seva paraula és el que 
em posa en entredit, el que em desperta, el que m'impedeix ser vell". 

El llenguatge, la narració, és el lloc de l'escolta i de la comprensió. 
El pensament grec va definir l'ésser humà com la persona que gaudeix 
de la paraula. La paraula té la missió d'inserir el subjecte en el món 
intersubjectiu. La paraula requereix els altres, implica l'escolta, la sen- 
sibilitat i entendre que cada persona és única, i requereix la percepció 
d'allò particular, que implica, per tant, una mirada i una resposta úni- 
ca que doni resposta a la seva singularitat i al seu moment existencial. 
Segons Rant (1724-1804), la raó il lustrada no pot garantir que hi hagi 

una única resposta raonable. No podem caure en l'error d'aplicar la nor- 
ma, el protocol, els resultats de les recerques acríticament, la percepció 
d'allò particular, la interpretació, la comprensió, donar resposta a la 
persona a la seva singularitat, manifestar respecte pel seu projecte de 
vida, ajudar-la a dir i a fer el que és desitjable per a ella, augmentar el 
nombre de possibilitats és una tasca inexhaurible que requereix sabers, 
valors (marcs de referència), expertesa, sensibilitat i entendre el valor 
d'acollir de la paraula de la persona i la seva família. En aquest sentit, 
la Lydia ens va ensenyar, en el seu dia a dia, que ella feia realitat el que 
diu una sentència àrab: Una sola paraula pot escalfar tot un hivern. 

Com assenyala el filòsof Gadamer (1900-2002) za la dialèctica 
de la interpretació l'ha precedida sempre la dialèctica de la pregunta 
i la resposta,. Aquesta dialèctica és generadora de confiança i fa que 
la comprensió sigui un esdeveniment, possibilita aliances i permet a la 
infermera verificar si la cura ha estat rebuda. 

El treball de la Dra. Riba, mitjançant l'anàlisi del relat de les in- 
fermeres, fonamentat amb altres estudis, evidencia les limitacions del 
sistema en la gestió de les institucions que incideixen en les cures i la 
necessitat d'obrir espais per a l'anàlisi de les pràctiques professionals, 
així com per parlar dels que pateixen amb els que pateixen. Es tracta 
d'aprofundir en les seves necessitats, costums, vivències, creences i va- 
lors, actituds personals i creences culturals. Diàleg per precisar amb ells 
el tipus i la qualitat del servei infermer requerit. També espais per a la 
reflexió i el diàleg, entre gestors i professionals, per assegurar visions 
compartides, la interiorització de la importància de la missió, els valors 
que l'han d'inspirar i per assegurar la presència de condicions de fun- 
cionament necessàries per a la realització d'un projecte. Del seu treball 
també s'entreveu que cal avançar en intervencions formatives que vet- 
llin, més enllà de la unificació del llenguatge infermer, per una com- 
prensió comuna que contribueixi a l'obertura cap als altres, assegurin 
valoracions integrals, holístiques, de la persona, els processos reflexius i 
respostes adequades personalitzades de tot ordre. També cal recuperar 
espais per a la convicció, l'esperança i el reconeixement, on les inferme- 
res sentin que veritablement importen. De tot l'expressat es deriva la 
necessitat de projectes coherents entre els estils de lideratge dels gestors 

i el lideratge en les cures que es demana a les infermeres, projectes que 
possibilitin pràctiques clíniques del cuidar. 

La Lydia és una mestra que ens ha ensenyat, en el seu treball clínic 
i docent, a anar al fons de les coses, a tenir el valor d'utilitzar el propi en- 
teniment, a tenir la humilitat de reconèixer que la persona atesa ens pot 
ensenyar allò que ignorem, a entendre la importància dels sabers de l'al- 
tre i a bandejar que tenim un poder sobre ell per entendre que el nostre 
poder és poder amb l'altre. La Lydia, amb el seu estudi, mostra el que diu 
Octavio Paz: Cada individuo, cada cosa, cada instante es una realidad 
única, incomparable, incommensurable-. Les infermeres, malgrat la in- 
tensitat de cures, malgrat tots els malgrats, hem de ser resilients, hem de 
perseverar, com sempre ha fet la Lydia, en un treball d'actitud, per fer 
possible que la nostra pràctica quotidiana sigui un treball impregnat de 
talent, disponibilitat, responsabilitat i humanitat. 


MONTSERRAT TEIXIDOR I FREIXA 
Infermera i antropòloga 

Com a infermera he estat treballant, durant uns quants anys (1982- 
2010) a l'atenció primària de l'Institut Català de la Salut (ICS). Val a 
dir, doncs, que he viscut molt activament el procés de cures i he pogut 
gaudir de la seva evolució. Al final de la meva vida laboral (2010), però 
no professional, vaig adonar-me que encara tenia certs dubtes sobre si 
els registres d'infermeria recollien aquelles dades de la persona malalta 
considerades més subjectives i que, malgrat ser necessàries, no sempre 
s'han tingut prou presents per elaborar el pla de cures. 

L'experiència professional dins de l'Atenció Primària, em va dur a 
focalitzar-me, en primer lloc, en la recerca als registres, al pla de cures, 
de les creences i valors de la persona." Vaig entendre que calia conèixer 
si realment aquestes dades de la persona eren observades, valorades i 
registrades per la infermera. 

Un primer estudi, en què es van revisar els plans de cures de 3.174 
HCAP (Històries Clíniques d'Atenció Primària) de l'ICS, ens va apor- 
tar resultats que van permetre evidenciar mancances en els registres 
d'aquestes dades. En molts dels plans de cures no hi havia cap registre 
en aquest apartat. En alguns altres només s'havia posat un senyal per in- 


1 L'Institut Català de la Salut és una empresa pública, adscrita al Departament de Salut, 
dedicada a la prestació d'atenció sanitària. És el major proveidor del Servei Català de la 
Salut, assegura la cobertura sanitària universal a Catalunya. Té la seva seu corporativa a 
la ciutat de Barcelona, a la Gran Via de les Corts Catalanes, 587-589. 


2 Les infermeres que treballen a l'ICS (Institut Català de la Salut) utilitzen com a mètode 
de treball el model conceptual de Virginia Henderson, que preveu la valoració integral de 
la persona al pla de cures, segons les 14 necessitats humanes bàsiques. 

dicar que s'havia preguntat, però sense cap relat que recollís o descrivís 
el que pensava i creia la persona atesa. 

Calia, doncs, continuar esbrinant i preguntar a les infermeres" els 
motius pels quals no completaven el registre d'aquestes dades al pla 
de cures. L'entrevista en profunditat semiestructurada va permetre que 
tinguessin l'oportunitat per expressar els motius clau pels quals aquesta 
informació no quedava reflectida en la valoració integral de la persona. 

Les mateixes infermeres ens van evidenciar, en aquests discursos 
orals, els dubtes i mancances que sovint tenien sobre els coneixements 
de les creences i els valors. Els resultats obtinguts en relació amb els 
motius pels quals elles no se sentien capaces d'abordar el tema proposat 
van ser força contundents. " 

En aquesta publicació s'ha volgut elaborar un text coherent amb la 
intenció de donar resposta a les demandes de les infermeres, a fi d'op- 
timitzar la gestió del pla de cures. L'objectiu principal és, doncs, poder 
facilitar ajuda a la infermera, per tal d'iniciar el camí cap al coneixement, 
per entendre i respectar la pluralitat i diversitat de pensament de les 
persones malaltes, quant a les seves creences religioses i no religioses, 
així com als seus costums i estils de vida. S'ha intentat que el llenguat- 
ge emprat en aquest relat fos col Joquial, ja que hem volgut conservar 
el mateix dialecte que en el seu moment es va mantenir al llarg de les 
entrevistes (2014-2015). 

Val a dir que en aquest text ens referim a les creences i els valors 
dels malalts i cuidadors adults. És cert que els infants també tenen les 
seves creences i valors, amb sentiments i emocions, possiblement molt 
vius, i que en moments difícils de malaltia els poden fer trontollar. Sens 
dubte, en les cures s'han de tenir en compte, però per la seva comple- 
xitat pensem que requereix una exposició més acurada, focalitzada en 
l'infant i en les persones adultes que intervenen en la seva cura i edu- 
cació. 


3 Infermeres de l'ICS que treballen a l'Atenció Primària de Barcelona, àmbit urbà i rural. 
Com a instrument de valoració utilitzen la conceptualització de la filosofia de Virginia 
Henderson (1971). Per Aquest model es basa en les 14 necessitats bàsiques que la persona 
ha de tenir satisfetes, ja sigui per ella mateixa, ja sigui amb ajut. 


4 Tota aquesta informació està dins del document de la tesi doctoral de l'autora. Vegeu 
l'enllaç: shttps:/ /vvvvvv.tdx.cat/ handle/10803/3992945. 

Donat que ha estat durant el transcurs de l'any 2018 que he estat 
preparant el contingut d'aquesta publicació, coincidint amb l'any que 
es commemora el centenari del naixement d'en Raimon Paniltear (Bar- 
celona 1918- Tavertet 2010), m'he permès utilitzar algunes de les seves 
cites al llarg del text. Qui millor que Panilelear ens pot ajudar, com a 
reconegut filòsof, teòleg, escriptor i gran pensador, a entendre la diver- 
sitat cultural i religiosa7 Ell va fer un llarg recorregut per l'espiritualitat, 
a través de les tradicions filosòfiques occidentals i orientals. Fill de mare 
catalana i de pare indi, va desenvolupar una gran capacitat per poder 
mantenir un diàleg interreligiós i interfilosòfic fora del que és habitual. 

També s'han utilitzat altres cites d'infermeres que són o han estat 
referents de la infermeria, i que per la seva trajectòria professional hu- 
manística aporten un important valor al contingut d'aquesta publicació. 


Les religions no tenen representants, tenen creients. 


Paniltear (1918-2010) 

1. Societat i cultura 


1.1 Població actual: influències i característiques 


La nostra societat està en evolució contínua, ja que som davant d'una 
globalització cultural imparable que ens aporta canvis que afecten el 
comportament humà i fan sorgir noves creences amb nous valors que 
poden afectar les estructures socials, fins i tot, modificant les relacions 
familiars. Són estils de vida que marquen conductes sovint desconegu- 
des pels mateixos professionals de la salut. La majoria són raonades, 
com expressió d'un comportament sa, però en canvi altres poden inter- 
ferir en el procés de cura i limitar la salut. 

El flux migratori provinent tant de paisos veins com també de 
paisos més llunyans ha facilitat un apropament que ha provocat una 
important diversitat cultural. Hi ha persones nouvingudes de cultures 
diverses i llengúes ben diferents. Aquesta nova societat cada cop és més 
pluricultural, fet que ens aporta conviure amb gent que té diferents cre- 
ences, valors i costums, que sovint són força arrelats, i que cal tenir en 
compte. 

En pocs anys, dins del nostre territori, hem passat de tenir una 
societat en què semblava que tothom era catòlic a una situació que no 
té res a veure amb la d'abans. Un país que és considerat aconfessional 
encara pot conservar una aparent religiositat: per exemple, quan unes 
persones manifesten que són catòliques creients, i altres en canvi es de- 
fineixen com a catòliques no practicants. Entre aquestes darreres trobem 
persones que assisteixen als actes religiosos que es conserven per tradi- 
ció, sobretot a les zones rurals, a les poblacions petites, o als barris de 
les ciutats. 

També és frequent que els esdeveniments socials com són els fa- 
miliars (enterraments, bateigs, primeres comunions i casaments) o els 
culturals (homenatges, Setmana Santa, festes majors), arribin a omplir 
una gran part de les esglésies. Carod Rovira (coord., 2015) comenta que 
la incultura és un factor negatiu per al desenvolupament humà, i la in- 
cultura en matèria religiosa pot ser una font constant de problemes i 
conflictes en el si de la societat contemporània, en la mesura que la ig- 
norància de l'altre deixa espai al tòpic i al prejudici. 

Dins del nostre territori, no hem d'oblidar que tenim una religi- 
ositat de tradició judeocristiana, expressada per la mateixa església 
catòlica. També tenim el protestantisme, l'islam, i el judaisme, a ban- 
da d'altres confessions que, poc a poc, estan arrelant dins de la nostra 
comunitat. Dins d'aquestes comunitats religioses, si cal observar que 
uns poden ser practicants des d'una visió dogmàtica tolerant, en canvi 
altres poden ser practicants molt més radicals. 


1.2 Tradicions i cultura: noves formes de viure 


Segons Panilcar (2011), cal parlar de l'entreculturació, és a dir d'una 
trobada entre les tradicions i les cultures, i no de la implantació d'una 
cultura en l'altra, com succeeix en el colonialisme, on per reial decret s'in- 
culquen noves formes de viure. 


5 A l'Estat espanyol, malgrat ser aconfessional, encara es manté la religió catòlica com a 
hegemònica. Des de ben lluny, quan t'apropes a una població, gairebé la reconeixes pel 
seu campanar, que sobresurt per damunt de les teulades de les cases. 

El campana, és una part integrada de l'església, continua marcant les hores i anunciant 
alguns esdeveniments importants, sobretot a les zones més rurals. Per tant, encara conser- 
va certa funció d'utilitat pública, i segons la seva alçada també és un mirador excel lent 
per guaitar el paisatge de l'entorn (Carod-Rovira, coord., 2015). 

Podem trobar persones que tenen uns atributs i unes qualitats que 
emmarquen un estil de vida propi, que segueixen a peu de lletra. Altres, 
de cara a la societat, han aconseguit adaptar-se a la cultura del lloc on 
viuen, però, dins del context familiar continuen conservant les seves 
pròpies creences i els seus propis costums, que són molt coherents i amb 
un gran sentit cultural. Per a algunes persones el tema religiós és consi- 
derat prioritari i, sovint, pot anar lligat a les seves maneres tradicionals 
de tenir cura de la salut, sobre tot quan viuen lluny del seu país. 

La variabilitat cultural i les diferents maneres de pensar, de fer i 
de ser de totes aquestes persones fa que les infermeres visquin noves 
experiències en el procés de cuidar. Algunes vegades, s'han d'enfrontar 
a situacions complicades en què intervenen molts elements que s'han 
de tenir en compte. Tot esser humà té el dret, i hauria de tenir l'opció 
d'escollir com vol viure i com vol ser tractat segons la seva cultura i 
creences, religioses i no religioses, i segons el seu compromís i respon- 
sabilitat davant de la seva vida. Per tant, ens hauríem de preguntar com 
és la societat en què les infermeres en tenen cura. Cal conèixer el que 
pensen les persones que la formen i com volen viure el seu procés de 
salut. És molt important tenir en compte els preceptes i costums que els 
marca la seva cultura o religió. El treball de la infermera ha passat de 
ser impositiu i mecanicista, a ser volitiu i humanista, per tal de donar 
llibertat al subjecte que rep les cures. 


Com més ens atrevim a caminar per nous camins, més necessitem es- 
tar arrelats en la tradició pròpia i oberts als altres, que ens adverteixen 
que no estem sols i que ens poden permetre aconseguir una visió més 
amplia de la realitat. 


Paniltear (1918-2010) 

2. Les fronteres entre els àmbits 
de les creences i els valors 


2.1 Concepte de creença i de valor 


El nostre pensament, d'acord amb les creences, ens aporta el criteri per 
tenir valors que emmarquen la nostra manera de fer com a persones, 
encara que és més important saber quins són aquests valors que ama- 
guen el potencial de cadascuna de les persones. Les creences i els valors 
són considerats elements d'ajuda per poder viure. A la vegada són els 
motors motivadors, que ajuden a aconseguir les fites i els objectius pro- 
posats com a recompensa a l'esforç personal. 

Els conceptes sobre creences i valors són molt amplis i no queden 
prou definits: ens cal, doncs, en primer lloc identificar els criteris del seu 
significat: 

e — Creença és tot acte de creure. És allò que hom creu com a prin- 
cipi i considera veritable. S'accepta com a cert, malgrat que no 
està verificat, i de fet no és verificable. 

S'utilitza principalment en matèries religioses, malgrat que 
té més connotacions des d'altres dimensions. 

Com a sinònims trobem: fe, credulitat, ideologia, convicció, pro- 
fessió i credo. 

e — Valor és la qualitat o el conjunt de qualitats que fan que alguna 
cosa o alguna persona sigui preuada. 

Els valors són la força de la creença (Torralba, 2012). Podem 
dir que el valor inclou un conjunt de propietats com l'abast 
de la força, la significació d'una cosa, acció, paraula, expressió, 
etc. També és el coratge per emprendre grans afers, i per afron- 
tar els perills sense por. 

Com a sinònims hi ha vàlua, mèrit, qualitats, virtut, aptitud, 
ànim, valentia, bravesa, intrepidesa, agosarament, importància i sig- 
nificació. 

Torralba (2013) introdueix el concepte del valor com a ele- 
ment, essencial i desitjat, de la nostra conducta humana. 


2.2 La creença del que ens és desconegut 


Estem envoltats de fenòmens que molts cops no podem explicar de for- 
ma racional, encara que ens agradaria que tinguessin una explicació ci- 
entífica. La creença, doncs, sobre el que no es veu, dona lloc al concepte 
de sobrenatural, que equival a dir que no pertany al món quotidià. De 
fet, que no veiem una cosa no significa que no existeixi. Si utilitzéssim 
un estri apropiat, podríem ampliar el camp de visió i, potser, aconsegui- 
ríem identificar el que anomenem desconegut — de moment, només és 
una utopia. 

Identifiquem com a misteri tot allò que no coneixem i que no ve- 
iem, que per a nosaltres és un enigma i que, malgrat tot, sí que creiem 
que existeix. Mentre no demostrem que allò desconegut sí que existeix, 
des del vessant religiós, el fet de creure només serà questió de fe, i des 
del vessant de les creences ocultes, el considerarem esotèric.é 


2.3 El pensament, la creença i la malaltia 


Un altre punt que cal tenir present són els canvis importants dins de la 
salut mental, amb maneres i comportaments humans considerats molt 
diferents dels que hem tingut fins ara. Sovint tenim estímuls externs 
bastant tòxics, que poden alterar o modificar els costums de la persona 


6 Del grec, esoterilos, equival a reservat, íntim, cabalístic i ocult. Significa "desconegut, 
incomprensible i misteriós'. També es relaciona amb fenòmens paranormals i espiritisme. 

que els rep. La ment és un tresor que no sempre es té present. Els pensa- 
ments són l'eix de la ment. Si els pensaments no són sans poc ho seran 
les creences, i possiblement tampoc ho seran els valors de la persona 
(fins i tot, la resposta d'aquesta persona davant d'una malaltia). 

La malaltia sovint és considerada per la persona com una situació 
no esperada dins del seu procés de vida. Cal pensar que depenent de la 
gravetat del problema, pot ser que ella ho percebi com aun sotrac, i de 
cop, tot se li fa una muntanya). És en aquesta etapa d'incertesa i dubtes 
quan hi ha el risc que la primera reacció pugui conduir el pensament 
de la persona malalta a una acceptació negativa. El pensament format 
pel que un creu i sent és el que fa reaccionar la persona i donar pas a un 
canvi, que marca un nova manera de viure, que pot interferir o benefi- 
ciar les cures. 


La gran epidèmia moderna és la banalitat. 


Panillear (1918-2010) 

3. Religió i espiritualitat 


3.1 Concepte de religió 


Segons el Descriptor en Ciències de la Salut (DeCS, 2014) la religió és un 
conjunt de creences relatives a la naturalesa, causa i propòsit de l'Uni- 
vers, en especial quan es consideren com la creació sobrehumana, que 
sovint implica pràctiques devotes i rituals sota un codi moral per a la 
conducta dels assumptes humans. Cada religió o grup confessional es 
desenvolupa de manera diferent, alguns són escissions d'altres. Hi ha 
una gran variabilitat, encara que moltes religions tenen punts en comú. 

Cada confessió comporta una sèria de normes morals per obtenir 
una millora de conducta individual i social, així com també una sèrie 
de pràctiques rituals com oració, lectures, salms i fins i tot el sacrifici no 
cruent, per tal de donar sentit i valor transcendental a la vida terrenal. 

Piles (2009) afirma que és possible que tots tinguem la idea que 
l'espiritualitat és molt més àmplia que la religió. És cert: una persona 
pot ser molt espiritual, però no cal que sigui religiosa, ni tenir la ne- 
cessitat de pertànyer a cap confessió. La religió està connectada amb la 
vida espiritual de l'ésser humà, però també és cert que l'espiritualitat 
no sempre es manifesta davant d'una religió. Es pot dir que des de la 
hipòtesi científica, el treball de Ruse (2010) ofereix una nova anàlisi de 
la relació que, suposadament, existeix entre la ciència i la religió. 

3.2 Concepte d'espiritualitat 


L'espiritualitat és una riquesa de tota la humanitat. Tot ésser humà, més 
aviat o més tard, es questiona el sentit de la seva pròpia existència, així 
com el seu futur i la seva llibertat. L'espiritualitat és personal, no tothom 
està al mateix nivell, és una questió d'evolució individual, i que, a gran 
escala, es pot convertir en un fenomen social i donar lloc a diferents 
grups confessionals, alguns d'ells afins a la pròpia immigració, altres 
poden crear-se de nou que, sota una nova filosofia estableix una doctri- 
na a seguir. 

Cadascun de nosaltres té una espiritualitat manifesta, pròpia i úni- 
ca, que pot estar relacionada amb certes experiències viscudes, que a 
través del pensament l'han fet reflexionar, com a esser humà, i ha pro- 
vocat modificacions dins de la seva intel ligència espiritual, o han fet 
que s'aculli, com a mesura de protecció, a una determinada religió o fins 
i tot a grups sectaris que poden oferir una perspectiva distorsionada del 
camí que li cal seguir. 


3.3 Diferents visions del tema espiritual 


Panillear (2011) diu que la finalitat de la vida és caminar. Com a filòsof 
i religiós, ell ens obre un camí cap a la diversitat d'expressió de l'espiri- 
tualitat de l'ésser humà. Segons ell, les etiquetes no són ben bé represen- 
tatives del pensament i evolució espirituals. Cada persona té un grau, 
diguem-ne diferent, una de l'altra. Si posem una etiqueta, és empobrir 
la seva manera de ser i de pensar. Cal deixar-la que s'expressi i la infer- 
mera podrà recollir la informació de la seva pròpia essència. 

La religió ens dona eines amb riquesa espiritual, a traves de les 
creences. La filosofia de Paniltar ha estat capaç d'introduir-se dins de 
diverses religions. Aquest fet es constata en una de les seves conegudes 
cites: eVaig marxa cristià, m'he descobert hindú i retorno budista, sense 
haver deixat de ser cristiàx, en què expressa el seu pensament obert cap 
a creences que poden conviure unes amb les altres com un valor afegit, 
en benefici de l'evolució espiritual de l'ésser humà. 


7 Raimon Panilttar (Barcelona 1918-Tavertet 2010), de pare indi i hindú i mare catalana i 
cristiana, doctor en Filosofia, Ciències i Teologia. Ordenat sacerdot catòlic (1946). 

Segueix manifestant que per religiositat no entén ni religionisme, 
que equival a un concepte sociològic de pertinença, ni religiologia, que es 
refereix al concepte doctrinal. Ell va més enllà, i ho entén com aquella 
actitud de l'ésser humà que és conscient de la seva relegació a tota la 
realitat, tant la divina, com la còsmica i la humana, i que cristal litza en 
formes diferents, segons la cultura en què es viu. 

Existeixen modes espirituals, algunes d'elles poden arribar a ser 
efímeres, altres en canvi són corrents que faciliten l'entrada a un camí 
de millora interior (Moreta, 2018). Estar viu vol dir reflexionar, indagar, 
questionar-se, desaprendre per tornar a aprendre. La reeducació del 
pensament, sens dubte, ens ajuda a gestionar la nostra vida. Cal saber 
aturar-se per poder trobar el sentit de les petites coses, cal educar la 
percepció. Les religions, sovint, poden tenir trampes d'absolutisme, en 
certa manera, aquelles respostes que ja et venen donades, des d'una vi- 
sió estricta, tenen el risc que no et deixin evolucionar com a ésser humà 
i poder aconseguir fer el camí cap a l'espiritualitat desitjada. 


3.4 L'espiritualitat a les cures 


Olivé i Isla (2015) citen VVatson, que considera l'espiritualitat com una 
necessitat humana, que de fet, no cal associar-la a una religió, ella incor- 
pora aquest concepte a la dimensió corporal i mental. Així que les ne- 
cessitats espirituals cal que estiguin previstes, bé siguin creients d'una 
confessió o d'una altra, o tinguin les seves pròpies creences quant a la 
seva espiritualitat. 

Així és que, totes les persones són constitutivament espiritu- 
als, malgrat que no professin una determinada creença religiosa. Des 
d'aquesta dimensió espiritual, Ramió (2009) identifica les creences i els 
valors de les persones malaltes en el seu últim procés de vida. Cal afa- 
vorir l'expressió de la persona malalta, sobre els seus sentiments i les 
seves creences religioses i espirituals, només escoltant-la podrem tenir 
coneixement del que pensa, sent i necessita. S'ha de procurar respectar 
el principi de dignitat com a valor absolut per a cadascuna de les perso- 
nes de les quals tenim cura. 

Ramió (2005) ha observat en els professionals d'infermeria que, 
malgrat reconèixer que tenen molta importància les creences i els valors 
de la persona malalta, els costa tractar el tema de la dimensió espiritual, 

és possible que tinguin alguna dificultat per poder mesurar-les i quanti- 
ficar-les. Creu que cal facilitar eines perquè els professionals de la salut 
tinguin un suport ordenat, per tal de tenir ajuda en aquest tipus de cu- 
res, i puguin identificar les necessitats espirituals de la persona. 

També ens comenta que les infermeres tenen creences i sentiments 
propis, però, si no els saben gestionar, poden influir en el seu treball 
diari de cara a la persona de la qual tenen cura. Fins i tot, les infermeres 
podrien entrar en conflicte amb els interessos del malalt o de la seva 
família. 


3.4 El pensament espiritual: visió científica 


Malgrat que la ciència es considera el màxim exponent del coneixement 
humà, encara no pot respondre a preguntes en certa manera bàsiques, i 
prou potents sobre el significat de l'univers i de la consciència humana. 
Ell creu que els científics poden estar orgullosos dels seus avenços, però 
és evident que, quan troben una resposta, seguidament sorgeix una al- 
tra pregunta per esbrinar. De moment la fe manté l'equilibri entre la 
ciència i la espiritualitat. 

Alguns autors relacionats amb la psiquiatria apunten que hi ha 
una interacció entre la salut mental, la religió i l'espiritualitat (Verha- 
gen, 2012). Sobreviure és una necessitat. La persona, a través del seu 
pensament, per poder sobreviure, busca refugi en les seves creences. 
S'emmiralla en algun model que li proporcioni visions verídiques i en- 
certades d'allò que necessita. A vegades, es pot caure en el perill de 
provocar falses creences que poden aportar visions distorsionades de la 
percepció del món. Fins i tot, poden fer actuar la persona de forma ne- 
gativa per a ella mateixa i per als altres. 

Rubia (2015) ha escrit diverses publicacions sobre el cervell, i en 
una d'aquestes publicacions es refereix al cervell com a òrgan espiritual. 
Descriu els canvis que s'hi produeixen, en certs estats que provoquen 
l'increment de l'espiritualitat. Diu que el concepte d'espiritualitat és 
molt més ampli que el concepte de religió. 

3.5 L'espiritualitat: visió més oberta i actual 


Fins i tot els teòlegs manifesten que hi ha una intel ligència espiritual 
innata en l'ésser humà i que cal desenvolupar-la a fi que aflori, ens ca- 
paciti i ens permeti avançar. És fonamental cultivar-la, ja que si s'atrofia 
podem arribar a perdre aquesta gran riquesa que és present en totes les 
persones, sigui quin sigui l'estat del seu cicle vital (Torralba, 2012). 

Hi ha persones que durant un temps han format part de l'Església, 
però que després se n'han allunyat, altres encara se'n senten part per- 
què s'identifiquen amb el missatge cristià però tenen unes altres formes 
de viure'l i d'expressar-lo, també n'hi ha que mai no hi han tingut cap 
relació. Dins d'aquest corrent de nou coneixement i d'exploració perso- 
nals produit per inquietuds espirituals, trobem persones que han tingut 
coneixement i influències d'altres tradicions religioses, però tampoc no 
han volgut formar-ne part, malgrat que igualment han adaptat certs 
costums que els han semblat coherents dins de les seves creences com a 
estil de vida propi. 

Podríem dir, doncs, que hi ha persones que viuen esense religióx, 
però no d'esquena ni en contra del fet religiós o de la saviesa de les 
tradicions religioses. La seva espiritualitat no està deslligada de la seva 
saviesa, perquè en reconeixen el valor. Al mateix temps, veuen la ne- 
cessitat de superar les estructures religioses, d'anar més enllà, però no 
només de les religions sinó, en general, dels paràmetres pels quals es 
regeix la societat occidental, amb els quals són molt crítics: defensen el 
valor de ser persona per damunt del materialisme de la cultura del fer i 
del tenir (De Ahumada, 2015). 


3.6 Expressió de la fe en les creences 


Sovint no pensem en el que significa l'espiritualitat. De ben segur que 
els dubtes sobre aquesta questió poden aparèixer en aquells moments 
en què la persona es pot plantejar el sentit de la seva vida, tant en allò 
concret de l'aquí com en allò que transcendeix més enllà d'un mateix. És 
molt important que en aquells moments en què es troba en una situació 
vulnerable la persona pugui sentir que té un suport i que tingui la pos- 
sibilitat de poder expressar el que necessita per obtenir, senzillament, 
pau i confort. 

Malgrat tot, el fet de tenir una fe cega: pot tancar, no tot és raci- 
onalitat pura, cal que deixem fluir la capacitat de pensar de cadascú i 
de passar a l'infinit. La fe ens permet una obertura subjectiva per poder 
acceptar els misteris de la vida. Algunes persones viuen la religiositat 
com una estructura tancada que, a vegades, no els deixa fluir la seva 
verdadera espiritualitat a causa de pors i dubtes sobre les creences de la 
religió que professen. 

La existència de cada persona té un efecte important dins de la 
família, dins de la societat, i sobretot, en el sentit de la malaltia i també 
de la pròpia mort. És sobretot en aquests dos últims punts que la di- 
mensió de l'espiritualitat adquireix molta més força. Davant de greus 
problemes de salut, la persona es trasbalsa tota, no només el seu cos, si 
no també el seu esperit (Gimenez, 2013). És quan pot aparèixer un sofri- 
ment espiritual, dolorós i no desitjat . 


La religió no és un experiment, sinó una experiència de vida, a través 
de la qual es forma part de l'aventura còsmica. 


Paniliear (1918-2010) 

4.Les creences 
des de diferents dimensions 


4.1 Creences espirituals o religioses 


És frequient relacionar les creences amb la religió, malgrat que les creen- 
ces no cal que siguin necessàriament espirituals o religioses. Es poden 
contemplar des de diferents vessants, és difícil emmarcar cadascuna 
d'elles individualment. Totes aquestes vessants tenen trets en comú que 
convergeixen entre si, i només se separen quan el contingut d'algun dels 
seus conceptes és extrem i no es pot compartir amb altres disciplines 
filosòfiques o religioses. 

La religió ha estat present en totes les cultures, amb aportacions 
de rituals i simbolismes diversos. Duch (2001), com a monjo i antropò- 
leg, fa referència a l'erosió del que es considera sagrat i creible. Dona 
importància al símbol, i explica la diferència entre informació i comu- 
nicació com a estructura d'acollida, en detriment de les tres estructures 
tradicionals que fins ara han imperat en la nostra societat: família, ciutat 
i religió. 

En l'actualitat hi ha un important flux de canvi, provocat pels cor- 
rents migratoris i la globalització mateixa, i que ens fa replantejar el 
concepte religiós de la persona de forma individual i ben diferent. La 
nostra societat es troba en ple procés de canvi cap al pluriculturalisme, 
que porta, en si, unes modificacions socials no sempre acceptades. 

Val a dir que, quan tenim dubtes i ens manca la fe en allò que 
sempre hem cregut, és frequent optar per noves creences elaborades a 
partir de dimensions filosòfiques i màgiques que poden ser raonables 
en alguns casos i en d'altres no. No tota creença extraordinària és una 
creença religiosa, hi ha més dimensions des d'on es poden manifestar 
les creences, algunes poden resultar desconegudes per molts de nosal- 
tres. Podem trobar doncs, creences que es podrien considerar més mun- 
danes, però, no per això deixen de ser importants per a la persona que 
les té. 


4.2 Vessant antropològica 


Vallverdú (2010) descriu unes experiències viscudes a Mèxic sobre la 
relació causa i efecte que aporten la curació i la conversió. La curació 
miraculosa és producte de la creença i l'efectivitat espiritual, i en alguns 
indrets propers encara és ben present. El fet de tenir fe i curar-se és 
un signe de fortalesa espiritual. La persona que no es cura ni millora 
significa que no hi creu prou, o bé que no està en pau amb Déu, i és 
possible que li calgui prendre medecines. Aquesta situació es pot per- 
cebre com una feblesa personal. És una creença vigent encara avui en 
dia en el nostre entorn, com a situació de purgar pecats o malifetes que 
s'hagin comès. Per obtenir més informació sobre aquest tema, i seguint 
el discurs antropològic, hem consultat Salazar (2009), que ha estudiat 
la irracionalitat de les creences religioses, no pas per curar els creients, 
sinó per comprendre'ls. 

La superstició és una creença irracional que hom té i que li con- 
diciona el futur, és a dir: la persona espera alguna cosa a canvi de 
practicar aquesta superstició (Barona, 1995). Podríem parlar també de 
mania, però aquest mot ja pertany al lèxic de la salut mental, com a 
expressió de psicosi, encara que és frequent utilitzar aquesta paraula 
per designar els costums i comportaments poc habituals i persistents 
de la persona. Moltes vegades diem: cAquesta persona està carregada 
de maniesx. Si aquestes manies són només costums arrelats que no 
interfereixen en la salut de la persona cal respectar-les, ja que això ens 
ajudarà a estar més a prop d'ella. Per tant, els costums no són mani- 
es: només representen la identitat de la persona, allò que anomenem 

personalitat com a forma característica i habitual que cadascú té de 
pensar, sentir i comportar-se. 


4.3 Vessant sociològica 


Els canvis socials d'aquests últims anys desdibuixen algunes de les es- 
tructures socials. És possible que alguns hagin contribuit a atenuar la 
importància de les supersticions que han marcat la nostra cultura actual. 
Com podem veure, des d'aquesta perspectiva cultural, encara es mante- 
nen costums i festes típiques tradicionals, en segons quins indrets, que 
van lligats a la religió i a les creences ancestrals, amb una implicació 
popular important. Altres tradicions estan relacionades amb el temps 
natural, els astres i els fenòmens meteorològics, així com amb esdeveni- 
ments històrics cabdals (Moya, 2014). 

Camacho (2009) considera, segons alguns estudis sociològics, que 
l'evolució de la religiositat durant aquestes últimes dècades ha marcat 
un canvi profund a Espanya, país eminentment de tradició catòlica. $ 
Aquests estudis evidencien que el grup de catòlics practicants ha anat 
disminuint i que el grup de catòlics no practicants ha augmentat. El 
col lectiu de persones que manifesten no seguir cap religió també s'ha 
incrementat, encara que aquesta manera de sentir i de pensar no és si- 
nònim de no tenir creences. 

Dins d'aquesta llibertat de pensament, Camacho (2009) exposa que 
podem trobar persones que manifesten ser creients, com són els catò- 
lics practicants o no practicants i els que, sense ser catòlics, pertanyen 
a grups on segueixen diferents doctrines o practiquen una altra religió. 
Altres es poden manifestar indiferents o no creients, com els agnòstics o 
els ateus. Per ajudar a la persona que s'està atenent, no cal preguntar a 
cadascuna d'aquestes persones si és religiosa o no, però sí que cal saber 
en quin sentit ho és, i com, de forma autònoma o amb ajuda, viu o vol 
viure la seva religiositat o les seves creences espirituals. 


8 El territori espanyol, malgrat ser aconfessional, té una llarga tradició catòlica, la qual 
cosa fa que es conservi. Per exemple, els pobles i les ciutats tenen la seva festa pròpia, de- 
dicada a la veneració d'un sant que gairebé sempre coincideix amb el patró de la localitat. 

4.4 Creences de risc per a la salut 


Trobem algunes religions que, portades a l'extrem, cauen en el fonamen- 
talisme, considerat una representació radical de les creences religioses, 
amb estructures rígides i inflexibles cap a tot allò que, per a les persones 
que les professen, representi un perill per mantenir la continuitat de les 
seves conviccions. El fet de no complir amb rigor el que s'assenyala en 
la seva doctrina pot produir culpabilitat i desestabilització emocional 
en aquelles persones més febles. 

La por i l'angoixa apareixen quan els seus fidels intenten adap- 
tar-se a entorns diferents i amb cultures diverses, i conserven, a vega- 
des, un estil de vida que, en determinades situacions, pot ser limitant 
per a la seva salut (Jiménez-Ortiz, 2009). Cal allunyar-se d'aquesta si- 
tuació, encara que, alguns cops són idees molt arrelades producte de la 
seva cultura, i que només aporten confusió espiritual. 

Recordem que no només ens referim a les creences considerades 
religioses," sinó a tot allò que comporta un estil de vida ordenat i sota 
la convicció del que un pensa i creu. VVaal (2014), conegut primatòleg, 
teòleg i biòleg, ha publicat literatura sobre els comportaments dels pri- 
mats, on assegura que, fins i tot les espècies estudiades tenen establertes 
conductes d'ordre social sobre el que és correcte o incorrecte, sempre en 
benefici del seu propi col lectiu, mai com un esnobisme que per a ells 
no existeix. 

El pensament és acció i determina la forma de viure de la persona, 
que té l'opció d'escollir de forma autònoma o amb ajuda el seu propi 
estil de vida. Els límits del que és desitjable o indesitjable, correcte o in- 
correcte estan marcats per les creences i valors propis, definits pels cos- 
tums i l'entorn amb el qual la persona es relaciona. Algunes d'aquestes 


9 En general, moviment religiós que sovint arrossega una forta càrrega política, que pres- 
criu un dogma i una moral estricta que exclouen i ataquen qualsevol altra creença o codi 
moral, o qualsevol desviació respecte a la interpretació ortodoxa del dogma (Enciclopèdia 
catalana, 2014). 


10 Sense anar més lluny, durant anys hem pogut veure com l'Església catòlica amonestava 
els seus fidels. Els inculcava el perill que, si les coses no es feien segons marcaven les seves 
lleis, passaven a la situació de pecat, la qual cosa podia ser terrible. 


11 Tenir per certa una cosa no demostrada per la ciència, tenir fe. Fet de pensar i tenir una 
opinió. Confiar en una determinada forma de viure, de ser i de fer. Confiar en una persona 
com a referent. Ser fidel a les amistats i acceptar-ne les propostes. 

creences a vegades poden ser limitadores, provocar resistències i afectar 
de forma definitiva les seves conductes i el seu comportament (Mufioz, 
1909)7: 


Hi ha creences que poden estar tan arrelades que cal adaptar-les a la 
nova situació de salut. Tot és una opció 
Riba i Buendía (2013) 


12 Mufioz Moreno, S. (inèdit): cEl método sistémico de Orientación Clinica del ser huma- 
nox Orientación Clínica, 1995. 

5. Grups religiosos. Tradició i cultura 


5.1 Confessions més habituals dins del nostre país 


Una de les religions més abundants en el nostre entorn és la religió catò- 
lica. Hi ha diferents tipus de seguidors, alguns són creients i practicants 
acèrrims, altres poden ser persones que tenen les creences més per tra- 
dició que per fe, malgrat tot, mai podem jutjar aquesta questió. Tal com 
diu Carod-Rovira (coord., 2016), areconeixereu els pobles pel seu cam- 
panar-. L'església de cada poble acostuma a ser un dels edificis més em- 
blemàtics de la població, amb una arquitectura acurada i molt pròpia del 
lloc, algunes d'elles amb important valor històric. Cal pensar que en les 
celebracions de les festes típiques, hi ha acudeixen una nodrida part de 
fidels, alguns molt creients, i altres només com a seguidors de la tradició. 

Moltes de les confessions més habituals en el nostre entorn creuen 
en un mateix Déu, però expressen la seva creença sota diferents inter- 
pretacions. Hi caben moltes possibilitats, unes guiades per la mateixa 
confessió o grup religiós, altres generades per tradicions culturals, fa- 
miliars o personals. 

5.2 Mapa de les confessions a Catalunya 


L'estudi Idescat (2013)S presenta dades representatives dins de la co- 
munitat del territori de Catalunya. És, però, difícil assenyalar dades 
exactes dels adeptes de les confessions no catòliques: cal pensar, que a 
diferència de l'Església catòlica, que des de gairebé sempre ha portat un 
registre acurat dels bateigs, casaments, comunions, enterraments, etc. 
dels seus feligresos, a les altres confessions hi ha manca de registres i 
sovint les dades no es poden comptabilitzar. En aquests casos el que es 
comptabilitza són els centres de culte, la qual cosa permet obtenir una 
aproximació amb dades prou significatives, per poder entendre la vari- 
abilitat de grups de fe que hi ha al territori: 


e Cristianisme catòlic: 6.701 

e — Evangelisme: 657 

e Islam: 231 

e — Testimonis de Jehovà (cristianisme): 126 
e —Budisme: 66 

e Cristianisme ortodox: 52 

e —Hinduisme: 28 

e — Església Adventista Setè Dia: 23 

e — Església Jesucrist dels Sants Darrers Dies: 13 
e — Fe Baha'l: 12 

e —SiRhisme: 9 

e. —Taoisme: 5 

e judaisme: 4 

e — Altres: 31 


Un altre estudi" fet pel Departament de Governació i Relacions 
Institucionals i la Direcció General d'Assumptes Religiosos (2015) dona 
una visió actualitzada sobre la religiositat actual. S'han obtingut resul- 
tats que defineixen les condicions segons la població estudiada: 

Un 55,4 0 declara tenir creences religioses, mentre que el 44,72 diu 
que no en té. 


13 Institut d'Estadística, organisme oficial responsable de planificar, coordinar i gestionar 
el sistema estadístic de Catalunya. Esta adscrit al Departament d'Economia i Finances. 


14 Per aquelles persones que vulguin completar aquesta informació, poden consultar: El 
barómetro sobre la religiosidad y mapa religioso de Catalufia 8/4/2015. 

e — El 52,496 es defineix com a catòlica. 

e — El 590 manifesta seguir una altra religió. 

e — El 18,290 de la població se sent com atea. 

e — El 1299 és agnòstica. 

e Un 48,89 dels creients diuen ser practicants, mentre que el 

49,590 no s'identifiquen com a tals. 

S'ha observat que el nivell de creences augmenta en funció de 
l'edat, i pot variar segons l'origen geogràfic. Curiosament, les persones 
nascudes fora de Catalunya i fora d'Espanya declaren ser més creients 
que les nascudes a Catalunya. Les manifestacions han estat variades, 
fins i tot, dins de cadascun dels apartats. Aquests resultats ajuden a 
constatar que cada cop hi ha més cultura religiosa i que les persones 
saben expressar el que senten i el que pensen. $ 

Aquest recull d'indicadors que, a mode de baròmetre, aporten re- 
sultats molt significatius, per ajudar a entendre la pluralitat de creences 
de la nostra societat. El nombre de centres de culte a Catalunya s'ha incre- 
mentat en dos anys: de 7.938 han passat a 8.061. Tot i que l'Església catò- 
lica és la confessió amb més centres de culte (6.701), les confessions mino- 
ritàries ja arriben a 1.360 centres. Aquestes dades mostren les confessions 
minoritàries que tenen una important presència dins del territori català. 


5.3 Grups confessionals: immigració i estils de vida 


Cal tenir present que no sempre aquesta variabilitat confessional és a 
causa de la immigració. Per exemple, podem trobar persones, que tot i 
haver nascut dins d'una família catòlica, han passat a formar part d'al- 
gun altre grup de culte, bé per haver-se casat amb un membre d'una 
altra confessió o per haver fet un canvi de fe al llarg de la seva vida. 
Algunes d'aquestes confessions poden resultar desconegudes per 
una gran part de la població, malgrat tenir un nodrit grup d'adeptes. 
Toti, que els seus fidels formen part de la comunitat del país, és possible 
que el seu tarannà sigui discret: molts d'ells, solen ser molt curosos, i 
poc es pot intuir que tinguin arrelades certes tradicions culturals, vin- 


15 En contraposició del que fa uns anys enrere hi havia, els pagans, els infidels i el catòlics. 
Malgrat que, avui en dia, com a postura de llibertat, algunes persones expressen: Jo no 
sóc creient. 

culades a la seva religiositat, però que familiarment són preservades. 
També hi pot haver seguidors de confessions molt radicals, que poden 
presentar conductes limitadores per a la salut. 

Gairebé es podria donar per suposat l'estil de vida dels seguidors 
d'algunes d'aquestes religions més properes, però això és una fal làcia, ja 
que els rituals i tradicions no són sempre exactes. Aquests grups més des- 
coneguts, sovint, quan arriben com a immigrants, malgrat les dificultats, 
s'adapten al nou lloc conservant la seva cultura i la seva fe. Poc a poc, 
aquesta manera de ser i de fer es va transformant al llarg dels anys. El fet 
de conviure en un nou país, la constant socialització, amb noves amistats, 
nous companys de feina, nous entroncaments familiars, es produeix una 
barreja que fa néixer una nova manera de viure, tot i conservant la seva 
tradició cultural, producte de les arrels familiars dels pares i dels avis. 

A les infermeres els cal tenir presents aquestes diferències, que em- 
marquen les creences de cada persona o grup religiós, per tal de poder 
entendre i valorar l'estat de la persona d'una manera integral, donat que 
poden comportar determinats estils de vida i costums, alguns conside- 
rats sans, altres en canvi poden ser insans i poden afectar, fins i tot, la 
seva salut. 

És important, doncs, conèixer l'estructura conductual que emmar- 
ca l'estil de vida d'aquelles persones que són seguidores de confessions 
o grups religiosos més desconeguts. Ens referim a tot allò que pot inter- 
ferir o facilitar el seguiment del pla de cures. En cap moment li cal, a la 
infermera, entendre i conèixer en profunditat la religió o confessió que 
professa la persona que atén. Només cal saber escoltar-la, per saber el 
que pensa, i conèixer com la persona voldria viure la seva espiritualitat 
o condició religiosa malgrat les condicions generades pel seu problema 
de salut. 

Per tant, és molt important que davant de certes situacions de sa- 
lut, la persona pugui rebre unes cures que garanteixin en tot moment 
continuar les seves practiques religioses, i que en cap moment les seves 
creences i els seus costums puguin influir de manera negativa en el pro- 
cés de cura. 


La persona més conscient, i amb més poder i millors condicions ha 
d'impulsar la dignitat de l'altra. 


Gandara (2008) 

6. La malaltia com a fenomen físic, 
psíquic, espiritual i social 


6.1 El fet d'emmalaltir 


El pensament humanista diu que no hi ha malalties, però sí que hi ha 
persones malaltes. Quan una persona emmalalteix sovint es pregunta: 
4Per què m'ha tocat a mi, tenir aquesta malaltia2s. El fet d'estar malalt 
comporta certs canvis adaptatius, que requereixen accions que impli- 
quen la família i condicionen l'entorn. 

En totes aquelles situacions cròniques i complexes no desitjades, 
la persona malalta es pot sentir com un element distorsionant, dins de la 
normal convivència familiar i social (Boixareu, coord., 2003). La lectura 
que es pot fer de la malaltia depèn de l'àmbit sociocultural on viu la 
persona, atès que hi ha molts elements que hi intervenen i influeixen 
en les cures: valors culturals i socials, creences religioses i espirituals. 
És important saber com pensa la persona de qui tenim cura i sobretot 
respectar els costums i rituals que emmarquen la seva pròpia identitat, 
juntament amb els trets de la seva cultura. Hem parlat de malaltia, però 
cal pensar que viure significa també morir. 

Pot ser que la persona no conegui la seva malaltia, però, en defini- 
tiva, és ella qui la viu. Com a persona, li dona la seva pròpia empremta 
i, de ben segur, tindrà la manera de percebre i expressa el seu problema 
de salut. Cal que la faci seva i que sigui ella la responsable de la seva 
cura, el seu control o la seva millora. És evident que no en totes les situa- 

cions serà possible i, si li cal ajuda, seran els seus familiars i/o cuidadors 
els que hauran de prendre part en les accions de les cures, a banda de la 
gestió del pla de cures de la infermera. 


6.2 Cures integrals 


Avaluar les necessitats de les persones i poder plasmar el problema des 
de diferents visions ajuda a fer un diagnòstic adequat a cadascú i pla- 
nificar les cures segons el criteri clínic de cada professional. Cal recor- 
dar que la infermera té l'opció d'escollir la intervenció principal que 
és obligada a fer segons el problema, però hi ha altres intervencions 
adequades, segons el seu criteri clínic, que són considerades opcionals, 
que ajuden a assolir el resultat seleccionat. 

Leyva et alii (2014), en la seva publicació, fan referència a les creen- 
ces i els valors, tant dels usuaris com dels professionals, consideren que 
aquests elements juguen un paper molt important en l'exercici de tenir 
cura, sobretot en aquelles persones que tenen malalties estigmatitzades. 
En la cura, cal ser creatiu i cal donar cabuda a l'ensenyament i a l'apre- 
nentatge, i també a la satisfacció de les necessitats humanes, considerant 
la part fenomenològica existencial i espiritual. A més, convé afavorir 
el suport i l'ajuda per aconseguir la guarició o el control del procés de 
malaltia. 

El criteri holístic enriqueix la capacitat de tenir cura. No hem 
d'oblidar que, com a unitat, s'és cos, ment i esperit. El dolor espiritual 
no atès pot interferir en el pla de cures. Cal, doncs, preocupar-nos de 
les necessitats espirituals per fer una atenció integral. L'Organització 
Mundial de la Salud (OMS), en diversos informes, fa referència a l'aten- 
ció integral que cal fer a la persona durant tot el seu procés de malaltia. 


16 NANDA, NOC i NIC són tres classificacions de la taxonomia del llenguatge infermer: 
sobre el diagnòstic infermer, els resultats com a objectius de la persona i les intervencions 
per fer l'abordatge del problema identificat. Aquestes etiquetes ajuden a integrar els co- 
neixements i a gestionar les cures. 

6.3 Diferents opcions de viure la malaltia 


Hi ha persones que quan se senten cansades i han perdut l'esma, els 
sembla que ja estan a l'ultima etapa de la seva vida, i per exemple de- 
sestimen sortir al carrer, cal considerar que és la seva opció. Malgrat tot, 
al pla de cures s'hauran de preveure noves estratègies adients, d'acord 
amb la persona i la família, per tal que no decaigui i pugui conservar 
cert dinamisme, que li permetrà evitar complicacions frequents dins de 
la inactivitat. 

Hi ha centres de dia, que donen assistència a totes aquelles perso- 
nes que vulguin continuar vivint a casa seva, però que durant unes ho- 
res poden fer activitats que els ajudin a mantenir-se actives i afavoreixin 
la seva socialització, malgrat les dificultats pròpies de l'edat avançada o 
d'un problema de salut amb certa dependència. Per a aquelles persones 
que no vulguin anar a un centre de dia, però que sí que poden sortir 
acompanyades d'un cuidador formal, seria necessari motivar-los per 
visitar museus, caminar pel seu barri o parlar amb els veins, per tal que 
no perdin la capacitat de relacionar-se amb els altres, i per evitar així el 
risc d'aillar-se de la societat. 7 

Hi ha un gran ventall d'opcions que poden ajudar la persona a 
viure molt millor el seu problema de salut. Si la persona és a casa seva 
serà més fàcil poder respectar-ho, perquè esta dins del seu entorn. Però 
si la persona és resident en un centre, és més difícil recrear el seu hàbitat 
anterior, caldrà, per part dels seus cuidadors, ajudar-la a retrobar un 
nou ambient que li sigui còmode per a ella. 


La cura feta amb amor (Caritas), va molt més enllà de les nostres mans 
i de la nostra pròpia raó, va molt més lluny de tot. 


VVatson, 2006 


17 Hi ha serveis d'acompanyament, taxis adaptats i serveis municipals de transport que 
permeten la mobilitat. 

7. La persona malalta: 
creences i estil de vida 


7.1 Humanització de les cures: creences 


Cal recordar que el mot creença no sempre es refereix a creença reli- 
giosa. Cal evitar l'ambigúitat i fugir dels estereotips que encara estan 
vigents dins de la nostra societat. És un fet cultural i social el canvi que 
ha sofert la nostra població quant a les creences religioses. 

Fins fa poc es considerava la condició de ser creient o no creient, és 
a dir creure en Déu o no creure-hi. Els que no seguien la religió catòlica 
eren, fins i tot, mal vistos. Ara, per sort, la immigració i la nova obertura 
de l'Església mateixa cap a una humanització de les creences han facili- 
tat, en certa manera, altres possibilitats d'espiritualitat menys radicals i 
que comencen a estar molt més esteses entre nosaltres. 

A banda de la religió i de l'espiritualitat, hi ha moltes més opcions 
de pensar i de creure, hi ha creences relacionades amb la persona en si o 
amb el seu entorn. Té molta importància la forma en què ens presentem 
als altres, el vestit, els colors, les joies, el pentinat, fins i tot per segons 
quines persones, pot ser tot un ritual la manera de comportar-se, de 
moure's o de caminar, és la seva identitat. 

També cal tenir present el que li agrada fer o escoltar a cadascú, 
conèixer quina músical o lectura" prefereix una persona i aconseguir 
que hi tingui accés pot ajudar a millorar el seu estat d'ànim. Podríem 
enumerar moltes més coses de les quals no ens adonem i que poden ser 
importants per a ella, sobretot en certs moments de la seva vida. 


7.2 El pla de cures individualitzat 


Tothom vol ser tractat de la millor manera, i, a més, és possible que ca- 
dascú tingui preferències sobre les cures que desitja segons la seva ma- 
nera de ser. Hi ha certs tabús derivats de la cultura familiar de cadascú 
o fins i tot adquirits al llarg de la vida, com supersticions (algunes prou 
arrelades), que a la infermera li cal tenir presents abans de planificar les 
cures, sempre que no siguin limitadors per la salut del pacient. 

Cal pensar que fins i tot en una mateixa persona, les creences, els 
valors, les costums, no són inamovibles, poden fluctuar durant el seu 
procés de vida. Les seves experiències, així com la seva evolució com a 
ésser humà, li poden fer modificar les seves conviccions (Campo et alii, 
2000). 

A les infermeres, com a agents de salut, els interessa la creença de 
l'altra persona, i no només la religiosa, també els cal saber altres questi- 
ons relacionades amb la seva vida, la família, la salut i l'entorn on viu. 
Els continguts de les obres publicades per diferents autors vinculats a 
les persones malaltes, a les cures espirituals, a l'ètica de l'art del cuidar 
i al coneixement de la seva manera de viure poden servir de referents, 
per situar el professional d'infermeria i vincular el seu treball de cures a 
noves perspectives, segons les necessitats i forma de pensar de les per- 
sones que estan atenent. 


18 Cal preguntar a la persona quin estil prefereix, no a tothom li agrada el mateix. 


19 En aquells casos que la persona no te capacitat per llegir, poder tenir un acompanyant 
que faci de lector, és un bon entreteniment. 

7.3 Cultura i estil de vida 


Cal entendre com es desenvolupa l'estil de vida de la població, ja que 
cada vegada és més diversa pel que fa als aspectes culturals, religiosos i 
socials, que marquen creences i valors molt diferents i que hem de tenir 
presents.2 McFarlard (2011) descriu la definició que, com a infermera, 
fa Leininger sobre el concepte cultura, considera que cal incloure dins 
d'aquest concepte els valors, les creences, les normes, els símbols, les 
pràctiques i la manera de viure de les persones. 

Cal pensar que cada grup, institució o família presenta maneres 
diferents de viure. El seu estil de vida és après o compartit, i transmès 
d'una generació a l'altra, la qual cosa és respectada. Aquest fet succeeix 
tant en persones de cultures occidentals com orientals, atès que inclou 
molts factors holístics. Entre aquests factors hi ha el punt de vista de 
cadascú, les estructures socials, el llenguatge, les cures genèriques i pro- 
fessionals, les etnohistòries i el context ambiental. El coneixement de la 
persona, a través de l'observació i de les seves expressions, ajuda a va- 
lorar i a sistematitzar les cures i a fer-les més funcionals, en adaptar-les 
a la seva pròpia cultura i manera de ser. 


7.4 Diversitat social 


Dins d'aquesta societat plural on vivim, cada cop hi ha més situacions 
socials que emmarquen una nova manera de ser i de pensar, creix una 
diversitat de creences religioses o no religioses. Ens trobem davant de 
noves formes socials de viure que no són producte de les creences prò- 
pies sinó de les noves estructures que emergeixen, les quals provoquen 
canvis en la forma de pensar i d'entendre la vida, amb visions i valors 
ben diferents. Fins i tot, dins d'una família poden conviure diversos cos- 
tums, i cadascun dels seus membres pot tenir diferents creences i valors, 
malgrat que tots ells pertanyin a la mateixa arrel familiar, la qual cosa 
pot afectar la gestió de les cures si les persones no tenen la possibilitat 
d'expressar el que senten i com viuen la seva situació de salut. 


20 Com a expressió col lectiva a través de patrons de comportament adquirits, i retrans- 
mesos socialment per símbols que aglutinen els costums, les tradicions i el llenguatge. 

Val a dir que, en les societats desenvolupades, gairebé la meitat 
de les famílies formen part de nous models familiars. Podem trobar les 
situacions segúents: 


Separacions matrimonials, en què cada membre de la parella 
passa, en moltes ocasions, a formar part d'una nova unitat 
familiar. És possible que convisquin els fills de l'anterior i de 
l'actual parella junts en una mateixa llar. Aquesta situació, a 
vegades, comporta un entramat de vincles familiars gens fàcil 
de copsar pel professional de la salut. 


Nou estil de vida de la parella, amb un canvi en el concepte de 
la convivència. A vegades, ens trobem amb parelles que prefe- 
reixen viure separades i només s'ajunten els caps de setmana. 


Famílies monoparentals, producte de divorcis, viudetat, o de 
persones que volen tenir fills sense compartir parella. 


Aparellaments de persones del mateix sexe, en els quals la ma- 
ternitat biològica o l'adopció d'un fill dona un gir a la concep- 
ció tradicional del nucli familiar. 


Unitats familiars amb diferents situacions interculturals, on ca- 
dascun dels membres pot tenir les seves pròpies creences, tot i 
respectar-se mútuament entre ells. 


Gent gran que viu sola per diferents raons, ho trobem, sobretot 
a les zones urbanes. Són persones que han viscut en parella, 
però que ara han d'aprendre a enfrontar-se a una nova situació 
desitjada o no desitjada, com la separació conjugal, viudetat, o 
internament de la parella per malaltia en un centre. 


Persones que s'han quedat sense família, i per la seva nova si- 
tuació no poden viure sols, per tant els cal conviure amb fills, 
germans, nebots, i en algun cas, amb un amic. Al ser una nova 
unitat familiar, les creences i costums poden ser ben diferents, 
cosa que pot afectar l'adaptació d'un i dels altres. 

e Membres d'ordes religiosos considerats com un beneficiari 
més.1 És important conèixer-ne els costums, segons les regles 
de la seva comunitat, els quals, sens dubte, s'hauran d'alterar 
en aquells problemes de salut que ho recomanin. 


En les societats desenvolupades, aquesta diversitat cultural i social 
és ben palesa, ja que gairebé la meitat de les famílies formen part dels 
nous models familiars. Cal tenir present la persona, però sempre dins 
del seu context familiar o social. Es poden afegir nous girs de la situació 
actual viscuda per la persona, reflectint aquells canvis, que representen 
el present, i que es poden produir per cansament, emocions alterades, 
manca de motivació, més altres motius, prou importants, que cal esbri- 
nar i que poden alterar la seva salut. 


La psicologia humanista s'identifica amb la perspectiva holística, i afir- 
ma que l'ésser humà es pot explicar millor com un tot integral i organit- 
zat, més que com una sèrie de parts organitzades. 

Riba i Buendia (2013) 


21 Segons les noves regularitzacions de l'administració com a usuaris del sistema sanitari 
públic, En canvi, fa pocs anys els atenien el metge i/o la infermera de la mateixa comuni- 
tat on vivien, o algun professional sanitari que ja tenien assignat. 

8. Qualitat i ètica en les cures 


8.1 Aconseguir l'apropament a l'altra 


L'Organització Mundial de la Salut (OMS), en diversos informes, fa re- 
ferència a l'atenció integral que cal fer a la persona durant tot el seu 
procés de malaltia. Cal pal liar el dolor físic, psíquic, espiritual i emo- 
cional. És l'empatia que, com a eina necessària d'apropament, facilita 
a la infermera l'ajuda cap a l'altre. La comunicació verbal o no verbal i 
també el tacte fan que es puguin percebre i comprendre els sentiments 
i les emocions de la persona malalta. Fins i tot la infermera mateixa, amb 
un sentit altruista, pot ser capaç de sentir el dolor i la preocupació de la 
persona de qui té cura. 

Duch (2010) manifesta que la paraula és el conjunt de les expres- 
sivitats de l'ésser humà, que inclou l'oralitat, però també inclou altres 
llenguatges: corporals, insinuatius, al lusius, elusius, i el mateix silenci, 
que també és una expressió (no s'ha de confondre amb el mutisme). 
La infermera utilitza la seva expressió oral i l'escolta activa com a ins- 
truments de comunicació cap a l'altre. Cal pensar que no tots tenim la 
mateixa capacitat de comunicació, però sí d'emmalaltir. Les cures han 
d'arribar a tothom, malgrat les seves mancances sensorials. 

Saber escoltar i respectar les expressions de la persona malalta és un 
deure i un repte per a la infermera. Torralba (1998 i 2002) ens ofereix dues 
publicacions sobre l'art de cuidar i altres temes relacionats amb l'ètica i 
els valors espirituals. En tota acció assistencial cal prestar atenció, com- 
plementant l'acció tècnica, a la realitat de la persona que s'està atenent. 


8.2 La dimensió ètica i moral de la salut 


Per tenir cura es requereix una estreta connexió entre la salut i la manera 
de viure, i també de morir de la persona, segons les seves creences i els 
seus valors. Cadascun de nosaltres hauríem de reflexionar com volem 
viure, però també com voldríem morir. Cada persona pot tenir una per- 
cepció diferent de la qualitat de vida segons la seva cultura i la seva 
escala de valors, en ocasions individuals, la qual cosa fa que els seus 
objectius estiguin fonamentats amb expectatives, normes i inquietuds 
pròpies. Cal afavorir l'expressió dels sentiments i de les creences religi- 
oses i espirituals. S'ha de procurar respectar el principi de dignitat com 
a valor absolut. Aquest valor pot ser ben diferent per a cadascuna de les 
persones de les quals tenim cura. 

El document elaborat pel Comitè d'Ètica dels Serveis Socials de 
Catalunya (2013) descriu com s'ha d'abordar el tema de les creences i els 
valors en la gent gran. Per tant, hem d'intentar recuperar aspectes im- 
portants que ens cal saber de la persona que tenim cura, sobretot quan 
viu sola. 

És necessari preguntar-li per la persona de confiança, familiar 
o amistat amb qui cal contactar en cas d'haver de prendre decisions. 
També hem de saber si hi ha alguna persona a qui no vol informar i si 
desitja o no assistència religiosa i quin tipus de cerimònia voldria en cas 
de defunció. És important saber si vol fer donació d'òrgans. És possible 
que sorgeixin altres aspectes que també li poden preocupar, com qui 
haurà de tenir cura dels seus animals domèstics o de les seves plantes 
perquè se'ls pugui atendre quan aquesta persona ja no pugui fer-ho, per 
manca de forces, o bé per haver traspassat. 

Torralba (2008) fa tota una declaració d'intencions envers les di- 
ferents actituds que una persona pot tenir en els últims dies de la seva 
vida, actituds que poden ser de la mateixa persona o del familiar que 
l'està cuidant. Torralba ens continua manifestant que és difícil poder 

descriure les actituds davant la mort. Parteix de la base que cada per- 
sona és un món i que gairebé és impossible exposar l'estat d'ànim, les 
passions i els patiments secrets que suscita la inquietant presència de la 
mort. Algunes persones que creuen que s'han preparat per a aquest pro- 
cés, quan arriben aquests últims moments, no l'afronten com desitjaven. 
La vida en si sorprèn i desconcerta. La mort és indefugible, malgrat que, 
com a part de la vida, també ens sorprèn i ens desconcerta. 


8.3 Paper de la infermera a les cures 


Cal sensibilitat i una actitud observadora per valorar la situació en què 
es troba la persona que s'està atenent, per poder-la ajudar integralment 
en les seves necessitats espirituals i entendre que hi ha diferents camins 
i tradicions, religioses o no, que sens dubte, afecten a la trajectòria de la 
seva vida. Cal, doncs, que les infermeres es preocupin de les necessitats 
espirituals per fer una atenció integral. El dolor espiritual no atès pot 
interferir en el pla de cures. 

Meleis (2010), en la seva teoria de les transicions de la persona, ob- 
serva els canvis que aquesta pateix al llarg de la vida i que tenen relació 
amb la seva situació de salut. Aquests canvis queden afectats per uns 
inhibidors o facilitadors, com són les actituds personals i les creences 
culturals que, entre d'altres, ens cal conèixer. Aquesta persona té la seva 
pròpia manera de pensar i de creure, que cal respectar, sempre que no 
sigui limitadora i insana. 


El fet de tenir cura requereix que s'aprecii la interdependència humana. 
Tots som iguals, en el sentit que tots necessitem atenció, en un moment 
o altre de la nostra vida. 


Tronto (2018) 

9. Respostes de la persona 
davant de diferents situacions de salut 


9.1 Respostes davant de la situació de fragilitat 


En la humanització de la salut, es treballa la dignitat i la pluralitat de la 
persona. Davant de situacions de fragilitat que comporten dependència, 
cal tenir present com volen ser tractades aquestes persones. Les cures 
han d'estar focalitzades a cada individu, per poder oferir l'ajuda que cal 
a cadascú, i aconseguir tenir les necessitats cobertes. 

Malgrat que, en certs moments temporals de la vida de la persona 
malalta, la feblesa i els dubtes fan trontollar les seves creences, és aquí 
on li cal aquesta ajuda. Si aquesta necessitat està coberta s'enfortirà la 
seva voluntat, augmentarà la seva motivació, optimitzarà la seva capa- 
citat de resiliència, així com obtindrà l'apoderament necessari per invo- 
lucrar-se en el pla de cures proposat per la infermera o acceptar-lo d'una 
manera més directa. 

Cal matisar el concepte de cada una de les respostes individuals 
que podem esperar de la persona a qui oferim l'ajut. En el pla de cures, 
sigui quin sigui el problema de salut, la valoració de la motivació, la 
resiliència i el poder d'aquesta persona i/o del seu cuidador, serveixen 
per situar la infermera perquè pugui realitzar aquelles intervencions 
adequades al grau de resposta. 

9.1.1 La motivació 


És la resposta de la persona, que afavoreix i l'adherència al tractament i 
el control del seu problema de salut. Ajuda a acceptar las responsabili- 
tats de les seves accions i augmenta la capacitat per realitzar-les, i com 
a resposta genera poder. 

Cal tenir present que la motivació com a resultat pot fluctuar 
(Lluch, 2013) i sobretot dependrà de l'estat emocional de la persona ma- 
lalta. El pensament positiu ajudarà la persona a canalitzar la motivació, 
i aconseguir-ne un grau òptim per poder incrementar la força que li cal 
per seguir endavant amb el seu projecte de vida. 


9.1.2 L'apoderament (empomerment) 


És un mot que equival a fer poderós o fort un individu o grup social 
desafavorit. En un sentit general, es refereix a l'habilitat de la gent per 
saber comprendre, controlar i decidir. Ens referim a salut, a un procés 
mitjançant el qual les persones adquireixen un major control sobre les 
decisions i accions que afecten el seu problema de salut i vida personal 
(Rodríguez-Beltran, 2009). 

Aconseguir que la persona malalta se senti apoderada i compro- 
mesa amb la seva situació de salut ajudarà a augmentar la seva motiva- 
ció, que facilitarà el bon compliment de les prescripcions de les cures, 
així com del tractament farmacològic, i aconseguirà millorar els resul- 
tats de benestar i comoditat. Segons NANDA (2012-2014) el poder es 
pot entendre com una resposta i l'apoderament com una intervenció. 


9.1.3 La resiliència 


És un altre concepte que s'utilitza sovint a les cures, val a dir que està lli- 
gada al poder. Del verb llatí RESILIO (inf. RESILIRE), té diferents significats, 
segons el context a què ens referim. El concepte de personalitat resistent 
(hardiness) apareix per primera vegada a la literatura científica de Ro- 
basa i Maddi (1982). En psicologia, es refereix a la capacitat o poder de 
les persones o grups, per aconseguir sobreposar-se al dolor emocional i 
continuar amb la seva vida (Robasa, 1979). 

Cada persona pot tenir diferents opcions entre les quals pot esco- 
llir, que l'ajudaran a mantenir la posició adequada per evitar desequi- 
librar el seu procés de salut. Per tant, és necessari que reconegui el seu 
propi poder davant el canvi, i que el pot conduir a enfortir o afeblir la 
seva conducta. 


9.1.4 La por 


És una emoció provocada per la percepció d'un possible perill o risc, 
ens pot donar inseguretat i dubtes que provoquen dificultat per prendre 
decisions, manifestats per una constant incertesa. 

La incertesa és un resultat producte de la por, com a estat de dub- 
te, pot generar en moltes persones una situació estressant no desitjada. 
Sentir por no sempre és un signe de debilitat, malgrat que no sempre és 
cert. Un grau d'incertesa és tolerable, ja que comporta el record d'altres 
experiències semblants, pròpies o conegudes. Algunes d'elles poden 
provocar un efecte negatiu no desitjat, manifestat per postures i actituds 
defensives que exerceixen un poder negatiu (Rodríguez-Beltran, 2009) 
i que poden donar lloc a malestar i ansietat, fins i tot es pot arribar a la 
depressió. 


9.2 Respostes adaptatives al canvi 


La por i la incertesa poden ser entrebancs que fan afeblir la resposta 
de la persona, però, en la seva justa mesura, afavoreixen els humans a 
controlar diverses situacions de la seva vida, entre elles, els problemes 
de salut. Per tant, no sempre són respostes negatives, ja que ens alerten 
d'una situació desconeguda (Reeve, 2010) i ens ajuden a gestionar i a 
exercir el poder, amb l'objectiu d'adquirir la força i l'energia necessàries 
per decidir acceptar la situació o tenir la voluntat per efectuar el canvi 
i/o l'adaptació. 

Els conceptes de poder i de resiliència són respostes d'afrontament 
i de tolerància a l'estrès enfront dels esdeveniments i processos vitals. 
Sovint, la persona malalta o el mateix cuidador no són capaços de predir 
amb precisió els resultats que s'obtindran a curt o a llarg termini, sobre 
l'evolució i control del procés de la seva malaltia. Aquest desconeixe- 

ment pot produir un cert estat d'incertesa, expressat per una por justifi- 
cada davant d'una situació no desitjada. 

Riba et alii (2014) fan referència a Merle H. Mishel (1990), sobre la 
seva teoria de la incertesa davant de la malaltia, aquest autor la descriu 
com un estat cognitiu que ajuda a la interpretació dels fets sorgits amb 
l'inici d'un problema de salut. Les creences i els pensaments positius po- 
den ajudar a reinterpretar aquesta incertesa i a reconvertir-la en il lusió 
amb nous objectius que millorin la qualitat de vida, amb el desig d'un 
estat de contínua certesa i predicibilitat. 

Les creences i valors poden ajudar que la persona pugui viure la 
seva salut, sota determinats condicionants que li aportin actituds po- 
sitives que millorin el seu benestar i la seva qualitat de vida. Quan la 
salut es torna feble, sens dubte, cal acceptació del problema i mantenir 
unes rutines sanes, que afavoreixin una millor resiliència, augmentin 
la motivació, facilitin l'apoderament i l'adherència al tractament. A la 
infermera li cal conèixer la persona que està atenent, per poder ajudar 
a potenciar, si s'escau, aquests valors, per tal d'establir un pla de cures 
amb objectius reals i opcionals segons cadascú. 


Per motivar cal estar motivat. 


Lluch (2013) 

10. La filosofia a les cures: 
el poder de la infermera 


10.1 Orientació filosòfica a les cures 


Al llarg dels anys, el poder de la infermera a través de la seva filosofia 
de les cures, ha anat adquirint nous perfils aportant més coneixements. 
Nightingale (1820-1910) a la majoria dels seus escrits, deia que les infer- 
meres havien de treballar per la persona malalta, i que elles són les que 
tenien la capacitat i el poder de gestionar i vigilar les cures, tenint pre- 
sent, en tot moment, les preferències de la persona segons les creences i 
valors que pugui manifestar. 

Cal pensar que dins de membres d'una mateixa confessió, hi ha ca- 
racterístiques individuals relacionades amb el tarannà de cada persona 
que poden contribuir a fer que algunes d'elles es mantinguin saluda- 
bles, fins i tot sota situacions límits de malaltia o d'estrès. Malgrat tot, no 
sempre passa: alguns estils de vida provoquen situacions insanes que 
poden afectar la salut de la persona. 

El fet de conèixer el que pensen unes i altres ens ajudarà a enten- 
dre les bases del desenvolupament i benestar humà (Rojas, 2010) i ens 
facilitarà establir un pla de cures individualitzat, d'acord amb les seves 
creences i el seus valors. Mufioz (1995) basa el seu treball en les àrees 
bàsiques funcionals de l'ésser humà. Descriu com les creences es rela- 

cionen amb el pensament, influeixen en les emocions i actuen sobre la 
fisiologia de la persona, la qual cosa dona com a resultat el seu compor- 
tament, que pot afectar la seva salut. 

La conducta humana pot ser incerta i variable, hi ha creences mal- 
sanes que són limitadores i unes creences saludables o funcionals que 
van lligades als pensaments de la persona, que alhora, segons el contin- 
gut, també es poden convertir en malsans o saludables. El resultat de les 
creences i dels pensaments són les emocions, que poden alterar-se per 
defecte o per excés, i aportar beneficis o alteracions, depenent de la ca- 
pacitat de gestió de les mateixes, aconseguint afectar a la fisiologia de la 
persona, amb el risc d'afectar la seva salut, poden arribar a emmalaltir. 


10.2 Algunes referents de models holístics 


Les teories i models d'infermeria, amb una visió humanística, reflectei- 
xen diferents filosofies que han aportat criteris sobre com cal abordar 
el que pensa la persona. Sens dubte, al llarg dels anys han donat a la 
infermera, com a professional, la capacitat, la força i el poder a la gestió 
de les cures. 

Benner (2008) en una de les seves conferencies, va manifestar que 
la excel lència de la formació en infermeria, requereix una visió molt 
més àmplia, filosòfica i reflexiva. No es pot confondre la pràctica amb 
la ciència. Un mateix problema es pot veure en abstracte, però, en la 
pràctica, és diferent si tenim en compte que persones malaltes amb un 
mateix problema poden evolucionar amb rangs ben diferents. En la seva 
exposició va sostenir que una infermera experta és capaç d'atendre de 
forma individual i que pot objectivar la situació real de la persona i, a la 
vegada, saber diferenciar el pensament clínic de la pràctica clínica. 

VVatson (2008) diu que és necessari connectar el que és social amb 
el que és espiritual. Les emocions no són sinònim de raonar, encara que 
sí que són necessàries per viure, i fan falta com a respostes emotives 
per poder raonar. Les emocions són expressades de diferents maneres, 
segons cada persona i segons cada cultura. Mal gestionades poden des- 
truir la racionalitat. Proposa ajudar la persona, qui rep les cures, a recu- 
perar l'harmonia entre la ment, el cos i l'espiritualitat, amb la finalitat de 
trobar la força necessària per superar la situació de malaltia i aconseguir 
sentir benestar, sigui quin sigui el seu problema de salut. 


64 


Les creences i valors al pla de cures: suport per a l'abordatge i la valoració 


Ella considera que les emocions mal gestionades poden afectar la 
manera de pensar, i destruir la racionalitat amb el risc d'alterar la salut. 
També manifesta que a la infermera li cal conèixer les respostes emoti- 
ves de la persona atesa. En el seu paradigma proposa una manera natu- 
ral de tenir cura, amb un enfocament que incorpora valors sobre l'amor 
universal i la consciència caritativa. Les cures integrals, relacionen la 
salut i el que és social de la persona amb la seva espiritualitat (Riba, 
Buendia i Fabrellas, 2008). 

La filosofia de Henderson (1971) basa les cures en el poder de la in- 
fermera i en la seva capacitat per ajudar que l'individu sa o malalt pugui 
realitzar aquelles activitats que contribueixen a recuperar i mantenir la 
seva salut, i que realitzaria sense ajuda si tingués la força, la voluntat i 
el coneixement necessaris per fer-ho. Tanmateix podem citar Leininger 
(2002) com a líder de les cures transculturals. 


10.3 Sentit professional de les cures integrals 


La infermera, durant el procés de cures, ofereix el seu poder i la seva 
credibilitat, que malgrat la seva compassió, facilita el grau de confiança 
necessari per donar el suport suficient a la persona malalta i al seu cui- 
dador: ells esperen molt d'ella. La persona malalta amb un problema 
complex, sovint, se sent voluble, feble, amb por, incertesa i molt possi- 
blement angoixada. Cal recordar que en cap moment la infermera uti- 
litzarà l'empatia per manipular les persones de qui té cura, per tal que 
facin el que no volen fer, sinó per comprendre el que realment són, el 
que senten i el que desitgen. 

Cal que la infermera tingui en compte l'entorn familiar i/o de cui- 
dadors, el dia a dia, per valorar si ha mancances per diversos proble- 
mes, com són els recursos, disponibilitat, comunicació, no acceptació 
del problema, etc. Alguns estudis confirmen que aquells cuidadors que 
demostren empatia, calor humà i comprensió obtenen més bons resul- 
tats en les seves intervencions, els és més fàcil detectar els frequents 
canvis emocionals que poden influir la salut de la persona de qui tenen 
cura. Cal trobar els espais de cooperació i sincronia (Bourret, 2011). Si 
arribéssim a dominar l'altre, es podria generar por i manca de motivació 
(Vanderspant-VVright, 2011). 

Rifa i Espinosa (2018), a la seva publicació sobre el llenguatge in- 
fermer, afirmen que la infermeria és una disciplina que considera la per- 
sona com un conjunt biopsicosocial i cultural. L'estructura de la societat 
és canviant i cada cop és més heterogènia. Les necessitats de les per- 
sones es modifiquen, sorgeixen noves opcions d'estils de vida, on són 
presents la cultura, l'espiritualitat i altres variables socials. Cal, doncs, 
que les infermeres siguin capaces d'abordar les cures preveient aquests 
nous canvis socials, des de la visió holística, per donar un suport inte- 
gral a la persona malalta i al seu cuidador. 

Un grup de professionals d'infermeria, assistencials a diferents 
unitats de Sant Joan de Déu (Bosch et alii, 2018) han fet una publica- 
ció sobre com aconseguir que la persona malalta mantingui un confort 
òptim, que l'ajudarà a tenir benestar i comoditat, per tal d'obtenir alleu- 
jament, tranquil litat i transcendència. És important tenir present l'estat 
de la persona, en relació amb el seu estat físic, psicoespiritual, ambiental 
i social. En aquesta publicació citen Rolcaba, que reafirma que el confort 
s'ha d'obtenir com a complement a l'assistència clínica, des d'un prisma 
subjectiu percebut a través de les cures que rep la persona i d'una pers- 
pectiva humanística, holística, multidimensional i interdisciplinària per 
part de la infermera. 

Val a dir que de la investigació constant sorgeixen nous models 
conceptuals que permeten la pràctica clínica de les cures, adaptant-se a 
les necessitats que cal treballar. Les empreses acostumen a valorar i de- 
cidir quin és el marc conceptual que com a eina de valoració s'escau mi- 
llor en el seu centre, per dur a terme la gestió de cures segons l'entorn, 
perfil de la persona, i dels processos de salut que més habitualment són 
atesos. 


Tenir cura té a veure amb cada aspecte de la vida: té una perspectiva 
holística. 
Busquets, et alii (2018) 

11. Abordatge de les creences 
i els valors al pla de cures 


11.1 Cures humanístiques 


Una part del treball de la infermera està basat en la preparació de tèc- 
niques amb criteris biomèdics, encara que les seves intervencions autò- 
nomes van implícites en la qualitat essencial de la seva manera de ser 
i de fer, dins de les cures humanístiques. Recordem que la filosofia de 
la pràctica infermera té en compte tenir cura de la persona de manera 
holística, fent una valoració global, incloent-hi el cos, la ment i l'esperit. 

Cada persona pot tenir una percepció diferent de la qualitat de 
vida segons la seva cultura i la seva escala de valors, la qual cosa fa 
que els seus objectius estiguin fonamentats amb expectatives, normes 
i inquietuds pròpies, molt diverses entre uns i els altres. Cal afavorir 
l'expressió dels seus sentiments i de les seves creences religioses i es- 
pirituals, s'ha de procurar respectar el principi de dignitat com a valor 
absolut. 

Cada vegada hi ha més diversitat cultural, amb creences pròpies, 
individuals, familiars i de grups," per aquest motiu cal proporcionar 
cures individualitzades, centrades en cada situació particular, abor- 


22 Religiosos i/o ètnics. 

dant-les en els diferents àmbits assistencials, com hospital, atenció pri- 
mària, o altres centres" dedicats a l'atenció de la persona amb proble- 
mes de salut, de curta o de llarga estada. 


11.2 Pràctica infermera 


Olivé i Isla (2015) consideren que les corrents teòriques de les cures van 
evolucionant, per adaptar-se cada cop més a una nova societat amb es- 
tils de vida ben diferents, que marquen creences i valors diversos. La 
reflexió i el compromís de millora són necessaris, per tal de facilitar el 
canvi i adaptar les cures, a l'ara i a l'avui. Descriuen VVatson com una 
gran creadora d'un paradigma evolucionista i adaptat a l'època actual, 
des la dimensió integral. 

La infermera, com a agent de salut, cal que aporti totes les dades 
clíniques objectives i subjectives sobre la persona que cal tractar, per 
fer una valoració i establir el pla de cures adequat. Aquest coneixement 
qualitatiu ajudarà a comprendre què pensa la persona malalta de la seva 
situació de malaltia. Per a les infermeres és molt important conèixer la 
relació amb la seva família i el seu entorn. Cal atendre amb rigor les 
questions ètiques que se li puguin plantejar i que, a vegades la persona 
malalta no pot expressar o no s'atreveix. 


11.3 Suport a les necessitats de la persona malalta 


En certes situacions complexes és possible que aquesta persona tingui 
preocupació per dubtes relatius al sentit de la vida i de la mort, a la 
reconciliació amb un mateix i amb els altres, i d'altres que es poden 
presentar, tant en persones amb conviccions religioses com en les que 
no en tenen. És un espai de temps que pot arribar a ser viscut de manera 
angoixant, o es pot intentar que es visqui amb comoditat sense patiment 
espiritual, per tant en les cures: 

e — cal ser respectuós a l'hora de considerar les decisions de la 
persona malalta, encara que siguin diferents a les que, en 
la mateixa situació, potser la infermera hauria pres. L'objectiu 
de les cures és ajudar-la en el seu procés de salut, tant dins del 
rol professional autònom com del delegat. 


23 Cures geriàtriques, cures pal liatives, cures de salut mental, cures de rehabilitació. 

e Cal pensar que les persones són molt diferents les unes de les 
altres, hi influeixen molts condicionants que poden evoluci- 
onar al llarg de la seva vida i, fins i tot, poden variar en un 
mateix procés de malaltia (Menéndez, 2009). Per aquesta raó, 
no es pot etiquetar la persona en una sola observació, ni estan- 
darditzar un pla de cures. És necessari individualitzar i dur 
a terme una valoració integral de la seva situació de malaltia 
(Molas, Brugés i Garcia, 2011). 

e Cal ser creatiu i donar cabuda a l'ensenyament i l'aprenentat- 
ge, i també a la satisfacció de les necessitats humanes, consi- 
derant la part fenomenològica existencial i espiritual. A més, 
convé afavorir el suport i l'ajuda per aconseguir la guarició o 
el control del procés de malaltia. El criteri holístic enriqueix la 
capacitat de tenir cura. No s'ha d'oblidar que la persona és una 
unitat, és cos, ment i esperit. 


11.4 Models d'infermeria més utilitzats per les infermeres 
del nostre país 


Hi ha diferents models filosòfics d'infermeria que emmarquen com s'ha 
d'avaluar i conèixer la persona, per poder emetre un judici clínic i plani- 
ficar el pla de cures. El model conceptual de Henderson és utilitzat per 
moltes infermeres, sobretot en els centres de salut d'atenció primària de 
l'Institut Català de la Salut (ICS). Aquest model pren en consideració les 
14 necessitats humanes bàsiques. És a la necessitat núm. 11 on es descriu 
com cal abordar el tema de eviure d'acord amb les pròpies creences i 
valors. 


11.4.1 Model conceptual de Virginia Henderson 


Henderson (1971) diu que la infermera considerarà amb objectivitat i 
confidencialitat les manifestacions de la persona que atén. Descriu, a 
mode d'ordre, que s'haurà de tenir present: 


e Conèixer la seva cultura i costums. 
e — Respectar les necessitats espirituals. 


e — Ser tolerant en les seves creences i els seus valors. 

Observar les creences sobre la salut i estils de vida, també so- 
bre la família o cuidadors. 

La persona malalta té el dret de seguir els preceptes de les se- 
ves creences. Tot i que, ocasionalment, poden afectar a alguns 
aspectes de la seva vida diària. 


Besora (1996) descriu de forma breu, dins de la publicació de l'Ins- 
titut Català de la Salut (ICS), com la infermera ha de fer la valoració, 
segons el model conceptual de Henderson, a banda del contingut del 
model mateix. Ella hi afegeix: 


Ajudar que la persona accepti de manera lliure, expressar-se 
sobre com percep la seva situació de salut actual. 

Esbrinar si té algun tipus de limitació a causa de les seves cre- 
ences, i si en té, quina és (o quines són). 

Saber el que pensa sobre la mort, la salut i la malaltia, i com la 
influencien les emocions. 

Conèixer de quins recursos disposa, i si la seva família accepta 
les seves creences i els seus valors. 

Assegurar que la persona pugui viure segons les creences que 
marca la seva cultura. 


Campo (2000), a més a més, referint-se al model conceptual de Hen- 
derson, es formula altres preguntes que faciliten dades més completes, 
i potser més adaptables a les necessitats de la diversitat pluricultural: 


Sobre quin tipus de confessió, aspectes socials i culturals quant 
al paper de la dona com a cuidadora, dins de la família. 


Creences no religioses en què es basa la seva vida. 
Jerarquia de valors socials, estètics i ètics. 


Nivell de compromís amb els seus propis valors, i rigidesa mo- 
ral segons el que creu i pensa. 

En aquelles persones que per raons d'edat i situació de salut no 
poden respondre caldrà que sigui el familiar i/o cuidador qui 
faciliti aquesta informació a la infermera. 

11.4.2 Model conceptual de Margory Gordon 


Altres centres de salut utilitzen el model de patrons funcionals de Gor- 
don. Aquest model també preveu les creences i valors de la persona: és 
en el patró núm. 11 on es descriu el contingut, com a suport, per poder 
valorar aquestes dades. Tant un model com l'altre s'adapten a les neces- 
sitats actuals de les cures de la població occidental. Àlvarez et alii (2010) 
citen en el seu treball la valoració per patrons de Gordon." Al patró 
núm. 11 es valoren les creences tenint presents: 

Les eleccions o decisions de la persona, i tot allò que considera 
important i correcte a la vida. 

Conflictes sobre decisions importants. 

Dubtes sobre tractaments i expectatives relacionades amb la salut, 
dolor, sofriment i malaltia. Sobre la vida i sobre la mort. 

Conflictes sobre poder practicar la seva religió o confessió, o per 
expressar la seva espiritualitat. 


11.4.3 Altres models humanístics 


Rolcaba (2003 i 2011), en el seu model de cures, considera tant la perso- 
na malalta com la família. Té molt present el fet de conèixer la persona 
i escoltar-ne les manifestacions sobre el grau de comoditat i confort. Els 
contextos on considera aquesta comoditat són el físic, el psíquic, l'espi- 
ritual, l'ambiental i el sociocultural. 

Riba et alii (2008), referencien VVatson, que proposa que la inicia- 
tiva i el criteri clínic de cada infermera serà el que li aportarà un ampli 
poder per crear i evolucionar cap a una gestió de les cures dins del més 
estricte concepte humanístic integral, és a dir, considerant la persona 
físicament, psíquicament i espiritualment. Per VVatson el silenci és molt 
important, ajuda a estar presents, i afegeix que per saber escoltar cal 
saber callar. Per a ella, la simbologia suposa un recurs important per a 
la comunicació, ja que ajuda a recordar i facilita l'expressió, la connexió 
amb l'esperit, i fins i tot indueix a aconseguir el benestar. 


24 Manifesten que la valoració per patrons, pot tenir certes avantatges, poden ser utilit- 
zats independentment del model infermer que s'utilitzi. S'adapten molt bé a l'àmbit de 
l'atenció primària. Faciliten dins del pla de cures, la fase d'etiquetar el problema, al seguir 
els patrons la mateixa nomenclatura per dominis de la NANDA. 

11.5 Els registres clínics 


L'ús d'una metodologia infermera, amb un llenguatge comú, facilita- 
rà poder fer una valoració ordenada i uns registres entenedors per tal 
d'emetre un judici clínic acurat, sobre tot, en aquells problemes de salut 
relacionats amb les creences que, fins fa poc, no eren habituals gestionar 
dins de les cures. Si és cert, que moltes infermeres sempre les han tingut 
present, sobre tot a les cures que fan a l'atenció domiciliaria, on tenen 
la possibilitat de conèixer l'entorn de la persona malalta, dins del seu 
propi context familiar. 

Riba, Buendia, i Fabrellas (2008) referencien dins de la seva publi- 
cació Benner, qui insisteix sobre la importància del registre de les dades 
clíniques" objectives i subjectives de la persona malalta per tal de poder 
elaborar un pla de cures complet. La narració ha de ser curta, clara i 
entenedora, cal transcriure de manera ordenada el contingut del relat, 
sota una visió qualitativa (són dades que no és poden quantificar). Cal 
respectar l'essència del que en diu la persona, ja que en aquell moment 
ofereix unes manifestacions íntimes i molt personals, sobre els seus dub- 
tes i la seva realitat, sovint, no desitjada. 

Benner (2008), igual que Molas et alii (2011), afirma que és necessari 
que els registres siguin individualitzats. Cal fugir dels plans estandar- 
ditzats, que només poden servir com a guia, però que no són represen- 
tatius del problema de la persona de qui tenim cura. 

Hi ha el perill que aquestes dades considerades més subjectives i 
poc importants no quedin registrades de manera correcta, i romanguin 
en l'anonimat, en poder entre la pròpia infermera i la persona malalta. 
Sovint es pot caure en el parany de provocar una pèrdua d'informació, 
que pot dificultar a la infermera poder emetre un judici clínic acurat i 
gestionar el pla de cures adient. La narrativa facilita a la infermera po- 
der reflexionar sobre la pràctica, i cal que sigui representativa de l'expe- 
riència clínica en si. Una cosa és saber abordar la informació i una altra 
cosa és saber transcriure aquesta informació. 


En ciència, a més com, menys per què, 
en Humanitat, a més per què, menys com. 


VVatson (2008) 


25 Tant en suport paper com en suport informàtic. 

12. Limitacions per obtenir les dades 
de les creences i valors 
de la persona malalta 


12.1 Manifestacions de les infermeres 


Un estudi qualitatiu (Riba, 2016) va evidenciar les mancances que hi 
havia pel que fa als registres d'aquestes dades al pla de cures. Les res- 
postes de les infermeres d'Atenció Primària que fan atenció domicilià- 
ria, obtingudes a través d'entrevistes semiestructurades, van ser prou 
significatives. En el seu discurs ens van manifestar que no sabien com 
abordar el tema de les creences i valors. 

Aportem resums d'alguns d'aquests relats, que són eloquents i re- 
presentatius dels dubtes sobre les creences: 


e Aquest tipus de registre normalment el tenim en blanc. Potser ens 
manca formació. No ho tenim prou assumit. En conjunt mirem més 
la persona pels seus problemes sanitaris. Reconec que està molt mal 
fet. 

e Quan em cal registrar alguna cosa sobre aquesta necessitat em quedo 
en blanc. A vegades, si veus estampetes, et pots fer una idea de com 
pensa aquella persona i ja tens un punt de partida. 

e o Hi havia una senyora molt esotèrica que tenia les seves manies, i de 
fet em costava registrar-les, no sabia com fer-ho. 


26 Tesi doctoral: Registre i valoració de les creences i valors al pla de cures: percepció d'infermeres 
d'Atenció Primària. 

e Si coneixes la persona saps o intueixes que li passa alguna cosa quan 
li veus la cara. Jo observo la persona i la casa, miro si porta alguna 
medalla, deixo que s'expliqui i poc a poc, al cap dels dies ja manifesta 
més coses sobre la seva manera d'entendre la vida i sobre les seves 
creences. 

e o Hi ha moltes maneres de poder ajudar, només cal escoltar per conèi- 
xer el que pensen. Jo interiorment, com a infermera ho tinc immers, 
malgrat que em costa registrar-ho, ja que no trobo les paraules exac- 
tes, i tinc por que no m'entenguin. 

e — Les primeres necessitats les treballes més, pel que fa a les últimes, 
només poses si és depenent o independent. Les creences i els valors, 
l'oci i la sexualitat no es registren, sovint queden sense posar-hi res, 
tot per no tenir els conceptes clars. De fet no és la necessitat que més 
es treballa del pacient. Se escriu més en la part clínica, constants i 
paràmetres. 

e — Personalment ajudo, incito i permeto a la persona que es deixi anar, 
per tal que ens expliqui el que pensa. Sobre els cuidadors també cal in- 
cidit, ja que a vegades ens expressen angoixa per la dependència amb 
la persona que cuiden. Alguns cuidadors pensen que, com que són 
la filla o la dona, només són ells els que poden fer la tasca de cuidar. 

e — El tema de les creences i valors no es descriu, ni es registra, malgrat 
que sí que s'hagi fet la valoració. 

e — Sobretot a les cures domiciliàries, en aquells malalts crònics comple- 
xos que no es belluguen de casa i en malalts terminals caldria regis- 
trar-ho molt acuradament. Està dins de les 14 necessitats bàsiques. 
No sabria fer-ho tal qual. Possiblement ho inclous posant un comen- 
tari com a escolta activa. No és quantificable. No és un paràmetre. 


Font de l'autora: transcripció verbatim (2013-2014) . 


Les respostes d'aquestes infermeres han estat contundents. Davant 
dels dubtes i limitacions expressats, considerem que és difícil poder fer 
una valoració integral de la persona malalta en relació amb les creences 
i els valors, si el registre de la valoració d'aquestes dades no s'ha com- 
pletat dins del procés d'atenció d'infermeria (PAI). 

12.2 Limitacions de la persona 


A banda de les limitacions de la infermera, hi ha altres limitacions que 
també cal tenir en compte: ens referim a les de la persona malalta matei- 
xa o a les dels seus cuidadors, que poden dificultar la bona gestió del pla 
de cures, sobretot en aquells processos complexos, en què l'enfocament 
de l'ajuda cal que sigui integral. 

A la infermera li cal assegurar que les cures no es vegin afectades 
per certes limitacions imposades, per defecte, per la família o cuidadors, 
per la mateixa persona malalta, o bé per la gestió dels recursos sanitaris, 
descrivim algunes situacions de risc que són limitadores: 

Hi ha el risc que la persona de qui tenim cura pateixi una situa- 
ció de vulnerabilitat, derivada del poder d'aquelles persones que tenen 
cura d'ella, bé sigui en un centre o casa seva. 

També es poden generar i agreujar conflictes familiars i socials, 
davant de problemes de salut no desitjats per la persona, i que poden 
aportar rebuig de les altres persones de dins del seu entorn. És possible 
que ella ho visqui com una situació estressant, i que pot dificultar la 
bona evolució de les cures. 

Pot succeir que davant de canvis de professionals,/7 hom se senti 
incòmode, per haver d'expressar a una altra persona, a qui encara no té 
prou confiança, tot allò que pensa i sent. 

També pot haver-hi trasbals, per aquelles canvis de situació 
familiar $ en què el nou familiar directe que conviu amb ella no li ofe- 
reix prou garantia de comunicació. 

Quan les creences són molt radicals pot haver-hi un conflicte a 
l'hora de prescriure un pla de cures. La persona pot no estar d'acord 
amb certes prescripcions, que segons les seves creences són inaccepta- 
bles, malgrat que podrien ajudar a controlar o resoldre les mancances 
generades pel seu problema de salut. 


27 Per vacances, jubilació o malaltia de la infermera assignada. 


28 Ens referim als canvis de domicili i d'unitat familiar, típic d'aquells avis, que per con- 
veni entre els fills passen a viure un temps amb cada un d'ells. 


29 Fanatisme, integrisme, ultraortodòxia, extremisme, són conceptes que s'utilitzen per 
descriure un pensament religiós, basat en unes creences inamovibles. 

L'actitud de les persones amb caràcter agressiu o submís poden 
dificultar l'evolució òptima de les cures. Són importants, doncs, tots 
aquells aspectes relacionats amb el seu univers personal, que identifi- 
quen la seva manera de ser. 

La idiosincràsia de la persona malalta pot afectar la comunicació 
amb la infermera. Bàsicament les cures han d'entrar en la dinàmica del 
pensament individual, que amb un llenguatge clar i assertiu, ajudarà a 
entendre l'expressió i el relat de la persona de qui es té cura. 

Si s'observa que el pensament de la persona és tancat, i no és ade- 
quat a la situació, s'haurà de buscar ajuda en el seu entorn proper, fa- 
mília i cuidadors, que poden aportar dades importants que la persona, 
potser, no pot expressar, però que ells sí que coneixen. 

En aquelles situacions difícils de la persona malalta, on es gene- 
ren dubtes sobre la presa de decisions, cal escoltar-la i valorar les seves 
necessitats. És prioritari respectar la seva voluntat i ajudar-la a aclarir 
aquelles contradiccions que poden desestabilitzar-la i provocar un aug- 
ment de la seva feblesa, que no afavoreix la bona evolució del seu pro- 
cés de cures. La proximitat i l'observació ajudarà la infermera a obtenir 
dades significatives, per poder fer una valoració i detectar si hi ha algun 
problema. Ella ha de ser el vincle per ajudar la persona malalta i la fa- 
mília, tot i respectant el que pensen, sempre que no interfereixi en les 
cures, sobretot, en aquells moments en que la persona està feble i no pot 
decidir per ella mateixa. 


12.3 Altres limitacions que afecten a la gestió de les cures 


En els relats que s'han aportat, s'han trobat altres limitacions, derivades 
de les prescripcions de la gestió del recursos sanitaris. Refereixen una 
gestió enfocada més a l'empresa que a les persones, aquesta situació pot 
entorpir la humanització de les cures. És a dir, l'empresa es considera 
l'actor principal, i com a actors secundaris i dependents d'ella, hi ha la 
infermera com a prestadora de cures i la persona que rep les cures. 

En canvi a la teoria de l'atenció burocràtica de Ray (2011), l'enfoca- 
ment és ben diferent, podem veure com cal que sigui una gestió òptima: 
la persona passa a ser l'actor principal, com a receptora de les cures, la 
infermera és la gestora i prestadora d'aquestes cures, i l'empresa ges- 
tiona els recursos sanitaris i personals, que d'acord amb els resultats 

obtinguts, ha de seguir vetllant per la continuitat de la bona qualitat 
assistencial. Benner (2008) també afirma que la infermera cal que estigui 
més per la persona malalta que pel sistema. 


A les nostres societats hi ha un problema bàsic que afecta el conjunt 
de la societat i que és la fractura de la confiança, i aleshores, si no hi 
ha confiança, els processos de transmissió tenen poquíssima eficàcia, 
sovint fins i tot són contraproduents. 


Duch (1936-2018) 

13. Intervencions autònomes opcionals: 
instruments naturals 


13.1 Mètodes complementaris d'ajuda a les cures 


En aquest actual aiguabarreig de cultures també hi ha un altre col lectiu 
de persones, prou significatiu, que cada cop és més nombrós (Spector, 
2002). Són aquells que volen decidir lliurement l'estil de vida segons 
els seus principis i les seves creences, no relacionades amb la religió 
(Gómez-Pérez i Palacios, 2009), i tenen criteris propis de com volen que 
se'ls tracti pel que fa a la salut. 

Les tradicions i les creences segons cada cultura amb criteris i co- 
neixements naturals, en alguns casos ancestrals han fet abordar la 
malaltia i la salut d'una forma ben diferent i han donat lloc a diver- 
ses maneres de tenir-ne cura. Així doncs, algunes d'aquestes persones 
aposten pels tractaments naturals com a retorn a una medicina més ho- 
lística i menys intervencionista (Nogués, 2009) 3: Hi ha molts professio- 
nals sanitaris, metges i infermeres, que decideixen utilitzar aquest tipus 
de teràpies que, tot i sent naturals, són controvertides per manca d'evi- 
dència. Citem Dobbs, Parette i Poletti (1990), Rareaga (1998) i Montero 
(2013), entre d'altres que han publicat sobre aquest tema. 

30 El criteri naturista occidental està impregnat de coneixements orientals molt antics, 
com la medicina xinesa i l'ayurvèdica. 


31 A vegades hi ha el perill que aquest tipus de servei s'ofereixin fora de l'àmbit sanitari i 
amb poques garanties d'autenticitat i rigor, amb el risc de patir efectes secundaris, contra- 
indicacions o manca de beneficis per a la persona que el rep. 


32 Hi ha hagut diversos intents de legalitzar les teràpies naturals (març de 2006). El Go- 
vern de la Generalitat de Catalunya va presentar un document de competències, però no 

L'any 1995, un document de l'Organització Mundial de la Salut 
(OMS) instava els professionals infermers perquè eestiguessin prepa- 
rats per guiar els clients en l'elecció dels diferents mètodes complemen- 
tariso, i que les infermeres haurien d'estar capacitades per entendre les 
diferents teràpies, per poder aconsellar-les o recomanar-les a les perso- 
nes de les qual tinguessin cura. 


13.2 Les cures: intervencions opcionals 


Cal conèixer el que pensa la persona malalta sobre aquest tipus de re- 
cursos com a instruments d'ajuda. La infermera es pot trobar amb per- 
sones que diuen: djo no crec amb les teràpies naturals, prefereixo una 
pastilla:. Cal respectar aquesta opció. També hi pot haver altres per- 
sones que ja són usuàries d'aquest tipus de teràpies, fins i tot, es pot 
presumir que hi estiguin enganxades, sense tenir cap control d'un pro- 
fessional sanitari, caldrà, doncs, que en consti l'ús a l'historial clínic, 
per tal de valorar els beneficis o contraindicacions respecte al procés de 
salut d'aquesta persona. 

En el camp de les cures, innovar significa oferir més possibilitats 
per ajudar la persona en el seu procés de salut. Cal aconseguir que se 
senti còmoda, motivada i que obtingui benestar. En l'actualitat, es pre- 
nen com a model certes tècniques i filosofies holístiques, que recuperen 
els valors i els coneixements essencials que sempre han estat presents 
dins la professió d'infermeria"'. Els models de cures són holístics per 


va ser viable per decisió del Govern central. En l'actualitat, hi ha cert control administra- 
tiu sobre els productes que s'elaboren i es poden adquirir en parafarmàcies i herbolaris. 
També hi ha acreditacions d'expertesa, que alguns col legis oficials, com el de Metges de 
Barcelona (COMB) i d'Infermeria (COIB), donen als seus professionals, prèvia avaluació 
dels continguts exigits. També hi ha títols de postgrau i màster que expedeixen algunes 
universitats, les quals instrueixen sobre els coneixements de criteris naturistes i de diver- 
ses tècniques que algunes infermeres utilitzen com a instruments complementaris al pla 
de cures. 


33 Caldrà saber si la persona és consumidora de productes fitoterapèutics o d'alguns altres 
anomenats naturals, o conèixer si a ella li agrada rebre massatges, reflexoteràpia, acupun- 
tura, ioga, tai-chi, etc. o alguna altre teràpia d'ajuda complementaria que la pot beneficiar. 


34 Mètodes i/o tècniques de cures que es basen en el coneixement de la ment i de l'ús 
d'interaccions amb el cos. Es poden utilitzar per reduir la sensació de tensió i els efectes 
de l'estrès, i milloren el benestar fisiològic i psicològic de les persones. Infermeria disposa 
de varies intervencions autònomes opcionals, incloses dins del catàleg NIC (Nursing In- 
terventions Classification). 

excel lència, ja que consideren l'ésser humà des d'una valoració integral 
(criteri naturista bàsic). Malgrat que, cada cop més, hi ha un retorn de la 
infermera amb criteri naturista (Riba, 2006) que, com a experta en deter- 
minades tècniques i sota un criteri naturista avançat, utilitzarà aquells 
recursos naturals més adients per fer determinades intervencions autò- 
nomes, bé siguin opcionals o principals. 

Les infermeres tenen l'oportunitat de poder ordenar, ampliar i ac- 
tualitzar les cures amb una nova perspectiva, amb una nova visió menys 
mecanicista i molt més humana (Riba i Buendía, 2013). És important 
recordar que aquestes intervencions autònomes són opcionals segons 
el criteri clínic, disponibilitat i expertesa de cada professional, amb 
compromís de continuitat, i que es poden oferir a la persona atesa (Riba, 
Buendía i Fabrellas, 2008).8 Dins d'aquestes intervencions opcionals, hi 
trobem certs recursosF creatius com l'art, la música, la literatura, el tacte 
terapèutic, la digitopuntura, el massatge, la relaxació, la meditació, la 
dansa, la teràpia amb animals, prodigar el bon humor. Alguns d'ells 
poden ser administrats com a intervencions autònomes per la pròpia 
infermera. Altres, per les seves característiques, poden ser recomanats, 
però caldrà rebre'ls fora del centre. 


13.3 Tot és una opció: acord amb la persona 


A la cultura occidental, aquests tipus d'intervencions requereixen l'ac- 
ceptació de la persona que les ha de rebre. La persona, pot tenir certes 
resistències, degudes a les seves creences i als seus valors, és possible 
que no vulgui ser ajudat amb aquests tipus d' intervencions. 


35 Les teràpies manuals, així com les teràpies emocionals i espirituals, són les més conegu- 
des. Com hem pogut veure, aquests tipus de teràpies basades en tècniques naturals estan 
en creixement constant. Una part important de la població necessita intervencions més 
humanes i busca ajuda per resoldre els seus problemes de salut. Hi ha persones que es 
decanten per les teràpies naturals, amb el nom genèric de les quals es coneixen una sèrie 
de tècniques que s'inclouen dins d'aquest concepte de natural, malgrat que no sempre ho 
siguin. Les infermeres juguen un paper important, que cada cop és més significatiu en 
aquests altres plantejaments considerats integrals, per donar resposta a les demandes i 
necessitats de les persones amb l'objectiu d'obtenir benestar i comoditat, sigui quin sigui 
el seu problema de salut. 


36 Teràpies cos i ment, que ajuden a potenciar l'espiritualitat. 


81 


Lydia Riba i Bellera 


Cal preguntar-li què pensa de les teràpies naturals com a instru- 
ment complementari d'ajuda, per la seva utilització dins del pla de cu- 
res. 

Cal esbrinar si se sentirà còmoda i si creu oportú rebre-les. La ga- 
rantia de la seva acceptació, o si més no la possibilitat de poder expli- 
car-li els avantatges o les contraindicacions que poden tenir en el seu cas 
individual, fet que l'ajudarà a decidir si les vol o no. 

No es pot imposar una prescripció de cures: la persona ho pot viu- 
re com estressant, la qual cosa dificultaria obtenir una òptima respos- 
ta de millora. La persona té l'opció de determinar com vol ser tracta- 
da, sempre que no es detecti un empitjorament del seu problema. Per 
aquest motiu, dins de l'anàlisi del problema, cal tenir present les dades 
sobre l'acceptació o no acceptació de la prescripció. 


13.4 Beneficis de la ajuda natural 


A tota persona li cal mantenir l'equilibri necessari entre la ment i el cos, 
cosa que li facilitarà un control emocional millor. Conservar la voluntat 
i sentir-se motivada l'ajudaran a tenir responsabilitat sobre la seva auto- 
cura, i millora de la seva salut. Si aquestes intervencions naturals acon- 
segueixen atenuar o acceptar els efectes no volguts dels problemes ja 
instaurats, s'aconseguirà que augmenti la sensació de benestar i como- 
ditat desitjada, sigui quina sigui la seva situació de salut (Meleis, 2005 
i 2011).Hi ha una gran oferta d'aquests serveis, considerats no sanitaris, 
per part de pràctics titulats. Malgrat tot, és important, que la persona 
faci confiança a la infermera i expliqui si ha optat per una determinada 
teràpia natural, de manera opcional i pel seu compte, com a ajuda com- 
plementària al seu tractament. Cal fer-ne un seguiment per valorar-ne 


37 NOC (Nursing Outcomes Classification). La Classificació de Resultats d'Infermeria ens 
ofereix el NOC (núm. 2008), que mesura com a resultat, l'estat de comoditat i expressa 
l'estat del concepte integral de tranquil litat i seguretat global física, psicoespiritual, soci- 
ocultural i ambiental d'una persona. També hi ha el NOC (núm. 2002), que es refereix al 
benestar i mesura la percepció positiva de la persona envers el seu estat de salut. Aquest 
NOC té dos indicadors molt representatius de l'estat de felicitat i la seva capacitat de 
relaxació. 


38 Cal tenir present que, en algun cas, aquests serveis són oferts per persones no titulades 
i que no pertanyen a la sanitat, i poden donar lloc a confusions i males praxis. 

l'efectivitat en relació amb a la millora del problema, així com les seves 
contraindicacions. 

Se centrarà en criteris de resultats ben definits sobre harmonia, 
equilibri, benestar i comoditat, i donarà tot el protagonisme a la natura- 
lesa i a l'energia de la persona, que l'ajudarà a fer front a la seva situació 
de salut segons les seves pròpies decisions i en relació contínua amb el 
seu entorn. 


Per tenir cura cal ser una mica vulnerables i arriscats, ens ajudarà a ser 
més humans i millors professionals. 


VVatson (2008) 

14. Les cures a l'atenció primària 
a Catalunya: passat i present 


14.1 L'art de cuidar: visió històrica 


Les experiències viscudes per l'autora com a infermera, dins de l'aten- 
ció primària (AP)Y han fet que focalitzi aquest relat i es refereixi a les 
infermeres que treballen a les cures extrahospitalàries, dins de l'Institut 
Català de la Salut (ICS). 

En el contingut d'aquest text, es vol emmarcar la professió infer- 
mera des de la visió històrica, al nostre país, per conèixer-ne les arrels 
i poder entendre l'estat de la seva evolució actual. Ens cal conèixer la 
visió laboral,1 per saber com incideixen les grans empreses prestadores 
de serveis sanitaris en la gestió de les cures. La nova projecció actual és 
un repte, i l'excel lència de grau acadèmic aconseguit per les infermeres 
actuals permet, sens dubte, avançar i millorar les cures. 

Arreu del món, sempre s'ha identificat el professional que cuida 
amb el nom de infermera. Tal com diu Tey (1990), la nostra infermeria ha 
39 Assistència sanitària essencial a la qual tenen accés, de manera general, totes les per- 
sones i famílies d'una comunitat. Aquesta assistència proporciona informació, assesso- 
rament, tractament, prevenció, teleassistència sanitària, atenció domiciliària i, si cal, la 


derivació de la persona atesa als serveis socials especialitzats i a la resta de serveis de 
benestar social. 


40 L'Empresa pública ICS, adscrita al Departament de Salut, és el proveidor públic de 
serveis sanitaris més gran de Catalunya. Amb una plantilla d'uns 38.000 professionals 
sanitaris, presta atenció sanitària a gairebé sis milions d'usuaris. Cobertura: 7590-8020 en 
atenció primària i 2590-3090 en atenció hospitalària. 

41 Segons les polítiques de la pròpia empresa, o del govern. Cal remarcar que pot haver- 
hi diferencies laborals, si ens referim a la sanitat privada o a la sanitat publica. 

estat diferent de la d'altres paisos, que sovint prenem com a model de- 
sitjable. Les circumstàncies i les polítiques d'acció que ens han envoltat 
han fet que aquesta professió tingui una idiosincràsia especial que hem 
d'assumir i acceptar. Poder conèixer alguns d'aquests fets ens ajudarà 
a reflexionar sobre la realitat actual de la infermera (ley, 1978), i també a 
entendre com ella, en aquests moments, viu i desenvolupa la seva tasca 
assistencial. 

Si fem una retrospecció històrica de les cures dels últims cinquanta 
anys, no podem oblidar el trasbals que van patir totes les infermeres 
quem havent cursat els estudis com a ATS (Ajudant Tècnic Sanitari),2 
segons Reial Decret (1952), van haver de fer un reciclatge, no sempre 
desitjat, sobre diverses matèries que no tenien idea que existissin. Hem 
de tenir present que la disciplina infermera ha sofert canvis que han 
sotragat de ple la seva identitat com a professió, amb frequència les in- 
fermeres s'han vist obligades a desaprendre conceptes per tornar-ne a 
aprendre d'altres. 

No va ser fins l'any 1977, que va néixer la Diplomatura Universi- 
tària d'Infermeria (DUI).8 De cop, a les infermeres se'ls va començar 
a parlar de models, de paradigmes i de filosofia a les cures. El Procés 
d'Atenció d'Infermeria (PAI marcava una nova metodologia de tre- 
ball. Arribaven els diagnòstics d'infermeria de mà de la taxonomia 
North American Nursing Diagnoses Association (NANDA),S els objec- 


42 Títol propi de grau mig, impartit a Espanya. es van unir les llevadores, practicants i 
infermeres, amb un únic pla d'estudis i sota el nom d'ATS. 


43 No va ser fins a l'any 1980 que començar la convalidació dels ATS pel de DUI, a través 
de la Universitat a distancia (UNED). La darrera convocatòria (1991), gaire bé va ser més 
burocràtica que acadèmica, per donar opció a tramitar el nou títol, malgrat que encara van 
quedar alguns ATS, que no van voler optar per la convalidació, malgrat que van continuar 
treballant. 


44 Document del procés de cures infermeres on es defineixen les cures que cal propor- 
cionar, les activitats que el professional infermer ha de dur a terme i els resultats que cal 
assolir. 


45 NANDA: Sistema de classificació de diagnòstics infermers. Facilita la presa de decisi- 
ons de la infermera per dissenyar un pla de cures. 

tius i avaluació de resultats, Nursing Outcomes Classification (NOC)f i 
les intervencions, Nursing Interventions Classification (NIC). Y 

Aquests catàlegs van aportar un nou llenguatge facilitador de la 
comunicació entre les mateixes infermeres i els altres professionals sa- 
nitaris. Va representar un gran avenç, avalat per nombroses societats 
científiques d'infermeria d'EEUU, que n'evidenciaven la seva utilitat, 
i que es continuen actualitzant cada dos anys amb rigor científic expe- 
riències clíniques. Es nodreix de propostes presentades per infermeres 
d'arreu. Per exemple, com a infermera propera que hi ha col laborat, 
tenim Rifà (2016), que ha fet aportació d'un nou diagnòstic, acceptat 
per NANDA, inclòs en el nou catàleg (2018-2020), que dona resposta a 
la nova situació de la immigració. 


14.2 Evolució de les cures a l'atenció primària 


L'autora, com a infermera assistencial de l'ICS i usuària del pla de cu- 
res d'atenció primària (1992-2010), es fa ressò d'algunes de les vivènci- 
es dins d'aquesta gran empresa i que van ser compartides amb aquest 
nombrós col lectiu d'infermeres que hi treballa." Puc constatar que hi va 
haver un rebuig generalitzat al canvi, que generava angoixa i de retruc 
no acceptació de les novetats. Recordem algunes d'aquestes novetats: 

El desplegament de la nova reforma sanitària a Catalunya (1985): 
va aportar uns canvis molt importants dins del camp de la salut i dels 
professionals, sanitaris i no sanitaris, que hi treballen. 

Implementació del model conceptual de cures, segons Virginia 
Henderson, escollit per l'empresa ICS mateixa. Es va presentar un do- 
cument elaborat per Besora i Bitria (1996) a les infermeres. 


46 NOC (CRBE): Classificació dels resultats esperats en un projecte de salut amb una escala 
de mesura com a indicador que descriu l'estat de la persona i/o cuidador, família i/o 
comunitat. 


47 NIC (CIE): Classificació de les actuacions encaminades a aconseguir un resultat espe- 
rat. Basades en el coneixement i el judici clínic de la infermera. 


48 Rifà (2016), infermera de la Universitat Blanquerna-URL de Barcelona, ha fet una apor- 
tació científica amb un nou diagnòstic: Risc de transició immigratòria complicada (domi- 
ni: afrontament/ tolerància a l'estrès). 


49 L'autora està jubilada laboralment, però no professionalment per aquest motiu: encara 
li preocupa el tema dels registres, i el llenguatge infermer, sobretot el que es refereix a les 
dades més subjectives de la persona, a través de les seves manifestacions. 

Els registres a la Història Clínica d'Atenció Primària (HCAP) amb 
suport informàtic (2000), programa Estació Clínica d'Atenció Primària 
(eCAP). 

Aprenentatge del maneig de les noves pantalles, programa eCAP, 
on es podia visualitzar el mòdul infermer que desplegava el procés 
de cures." 

Aquesta implementació pretenia facilitar la gestió de les cures, 
però les infermeres només disposaven dels diagnòstics estandardit- 
zats, segons document elaborat per un grup d'infermeres (Besora et alii, 
2003), amb algunes intervencions NIC i alguns resultats NOC. En apa- 
rença era una novetat, però va resultar poc resolutiu i molt confús. Les 
pantalles no eren prou interactives, gairebé només servien per posar 
etiquetes diagnòstiques. Y Les infermeres van creure que la seva feina 
es feia més visible, però poques infermeres van tenir la sensació d'estar 
davant d'una nova metodologia de treball. 

Al cap d'uns anys es va modificar el mòdul infermer, i es van car- 
regar els catàlegs sencers de NANDA-NIC-NOC. Les infermeres van 
haver d'aprendre novament el funcionament i la interacció de les noves 
pantalles. Malgrat que hi havia grups de treball que intentaven millo- 
rar el dinamisme i la funcionalitat d'aquest mòdul, continuava sent una 
eina poc àgil per fer el registre del procés de cures (Riba, 2016). 


14.3 Respostes al canvi: a l'atenció primària 


Hem pogut veure que els recursos per gestionar el pla de cures no sem- 
pre han estat acceptats per les infermeres d'atenció primària de l'empre- 
sa ICS, per a elles s'hi afegien moltes més novetats. Encara ara, en ple 
2018, són aquestes mateixes infermeres les que continuen manifestant 
incomoditat pel que fa al sistema de registres i al llenguatge infermer 
emprat. Hi ha diversos estudis que evidencien aquestes queixes, relaci- 


50 El mòdul infermer proporciona una ajuda constant per registrar tot el que està rela- 
cionat amb el pla de cures d'adults i pediatria, per a processos aguts i crònics, tant en 
l'atenció dins del centre com en la domiciliària. 


51 Durant un temps els registres del PAI es van fer en suport paper. 


52 Hi va haver infermeres que van posar fins a set diagnòstics, en un mateix pla de cures. 
Alguns metges els esborraven desapareixen del curs clínic les intervencions i resultats 
lligats al pla de cures. 

onades amb l'esforç que suposa registrar tota l'activitat assistencial. Tot 
seguit aportem els resums de tres d'aquests estudis. 


14.31 


Un primer estudi fet a l'Àrea Metropolitana Nord (2013), amb una par- 
ticipació d'infermeres del 3496, en què elles expressen tenir certes difi- 
cultats: 

e — Per manca coneixement: 22,690. 


e — Per manca d'habilitat: 1496. 
e — Per complexitat programa eCAP:8 9,79. 
e — Per manca de temps a la consulta: 31,1 90 


També consideren que els plans de cures són extensos i repeti- 
tius, i que existeix una manca d'actualització del catàleg NNN, dins del 
programa informàtic eCAP, la qual cosa els dificulta fer els registres 
adequats al seu judici clínic, i consequent planificació de les cures. En 
conjunt manifesten que el llenguatge utilitzat no reflecteix el que volen 
dir. En aquest estudi es valora la utilitat amb un 2,79 (escala 1-5). Font de 
la Direcció de cures de l'ICS. Eulàlia Juvé (2016-2017) 


14.3.2 


Un segon estudi correspon a centres d'atenció primària de l'Institut Ca- 
talà de la Salut que es troben en l'Àmbit de la ciutat de Barcelona, Litoral 
Esquerra. 

Ens vam adonar" que els registres de la valoració no quedaven 
completats, ens calia dades objectivables que ens oferissin la certesa de 
si realment hi havia un problema. 


53 El programa Estació Clínica Atenció Primària (eCAP) va néixer fa uns 20 anys per inici- 
ar la informatització de l'HCAP dins l'àmbit assistencial de primària de l'ICS. 


54 Estudi previ al projecte PROJECTE ARES- fet per atenció primària. Presentació (Octu- 
bre 2017). Directora de cures, Eulàlia Juvé. 


55 L'autora durant un període de 10 anys (2000- 2010), va col laborar com a referent, dins 
de l'empresa ICS, a transmetre a les infermeres, de l'àrea de Barcelona, els avenços i nove- 
tats del registra informatitzat al pla de cures a traves del programa eCAP. 

Es van revisar 3.174 HCAP.S L'extracció de dades es va fer amb el 
suport informàtic programa eCAP. Com a resultats, es van trobar 1.942 
HCAP (61,189) amb el registre emplenat, en l'apartat dedicat a la ne- 
cessitat bàsica que recull la informació sobre les dades de les creences i 
els valors. 

Aquest resultat va evidenciar que la necessitat número 11 i aque- 
lles variables que no depenien de text lliure (en les quals, com a opció 
de registre, només calia marcar un/ diversos indicadors) mostraven un 
registre alt (2909). 

En canvi, les variables amb apartats de text lliure, on calia fer un 
relat més acurat i descriptiu de la situació, presentaven resultats més 
baixos (entre el 2029 i el 409). 

La informació registrada en la necessitat bàsica estudiada era molt 
diversa segons la variable. Aquelles variables on hi havia apartats amb 
text lliure s'utilitzaven poc. Va quedar palès que en algunes valoracions 
els registres eren incomplets. En canvi, en les variables que el registre 
només depenia d'un/ diversos indicadors, els resultats van ser millors. 

Com a resum podem dir que vam trobar una gran varietat de re- 
sultats, amb gran quantitat de registres inexistents o incomplets i amb 
manca de relats, la qual cosa representava una important pèrdua d'in- 
formació. 

En contraposició, les dades que es consideraven més biomèdiques, 
o bé les prescrites per la mateixa empresa ICS, sí que es registraven de 
forma completa. Riba et alii (2012). (Aquests resultats varen servir per 
iniciar l'estudi qualitatiu, que va donar lloc al cos de la tesi doctoral, 
2016). 


56 Corresponents a persones ateses per infermeria en el domicili, per patologia crònica 
complexa, focalitzant a la necessitat No.11 valoració segons Henderson, que valora les 
Creences i Valors. 


57 eCreencias y Valores: estudio descriptivo sobre su registro y valoración-. XVI Encuentro 
Internacional de Cuidados. Cartagena (Murcia): Ed.Investen-isciii, (11),165-166. (Consultat: 
14/10/2015). Disponible: ehttp:/ / vvvvvv.isciii.es/ISCIII /es/ contenidos/ fd-el-instituto/ 
fd-organizacion/fd-estructura-directiva/fd-subdireccion-general-redes-centros-investi- 
gacion2 /fd-centros-unidades2 /fd-investen-isciii-2/docus/2012 XVI encuentro. Inves- 
ten Murcia.pdí-. 

14.3.3 


L'estudi a l'Àrea de Barcelona (zona urbana Eixample Esquerra i Lito- 
ral) i part Àrea Metropolitana Sud (zona rural del Penedès (2013-2014). 

L'objectiu va ser el de conèixer per quin motiu les infermeres no 
completaven el registres a la valoració de la necessitat núm.11 sobre 
les creences i valors. Les respostes de les 47 participants, malgrat que 
només es buscava l'origen de les mancances sobre la valoració de la 
persona, van fer aparèixer el tema dels registres, ja que les participants 
van expressar un desacord gairebé unànime en relació amb el model de 
cures escollit per l'empresa, així com quant a la utilització NNN. 

e — El tema del registre en si va ser molt controvertit, el consideren 
feixuc i poc àgil. 

e Apunta cap a una tendència molt biomèdica que no facilita el 
registre de les cures. 

e — Voldrien tenir més agilitat per fer els relats de la situació de les 
persones malaltes i dels seus cuidadors. 

e — En canvi, hi ha un altre grup d'infermeres que prefereixen fer 
registres curts i estandarditzats, tipus test i monitorització de 
les dades, on el registre sigui només quantitatiu. Aquest segon 
grup diu que tenen molta feina, i no tenen prou temps per per- 
dre. Font de l'autora i publicat dins de la tesi doctoral (2016). 


14.3.4 


Juvé (2017) a la presentació del projecte ARES-AP, comenta que hi ha 
altres estudis obtinguts a traves d'enquestes a professionals de l'Aten- 
ció Primària i directius de l'ICS (2015) que aporten dades semblants. La 
validació d'aquestes dades objectives es va fer a través d'explotació del 
programa eCAP, els resultats obtinguts: 

e Índex doutilització dels plans de cures molt baix, 

e Índex utilització de NANDA baix. 


58 Estudi qualitatiu utilitzant la entrevista semiestructurada a infermeres d'AP que fan 
atenció domiciliària a adults. 


59 Malgrat que se'ls hi va fer una acurada formació durant la immersió del nou model de 
cures, escollit per l'empresa ICS. 

e Tendència a fer el pla de cures, des de l'etiqueta diagnostica 
del CIM10. 2 
e Manquen diagnòstics de risc. 


Es pot veure que en els resultats d'aquests estudis s'evidencien gai- 
rebé les mateixes dificultats i problemes que tenen les infermeres d'AP 
quant al llenguatge infermer i als registres incomplets, que produeix 
una pèrdua important d'informació, la qual cosa no facilita fer una va- 
loració integral de la persona. Això afecta el judici clínic infermer, i per 
tant a la gestió del pla de cures. Sens dubte, aquestes mancances també 
afecten la comunicació interprofessional i deterioren el treball d'equip i 
la possible qualitat assistencial de les cures cap a la persona. 


14.3 Projecció actual: objectius de millora 


A Catalunya, grups d'experts han fet estudis comparatius dels diferents 
llenguatges infermers. Eulalia Juvé, com a directora de cures de l'ICS, va 
liderar un grup de treball per millorar els registres del Plans de Cures i 
facilitar la seva gestió, apostant per la terminologia ATICS com a nou 
vocabulari infermer a utilitzar en els registres d'història clínica informa- 
titzada. 

Després d'uns anys d'experiència en l'assistència hospitalària, on 
ja s'ha utilitzat aquesta nova terminologia, s'ha continuat treballant 
per adaptar-la als estàndards de cures a l'atenció primària. L'objectiu 
ha estat aconseguir que sigui un vocabulari més entenedor i més fàcil 
d'utilitzar, i que permeti a les infermeres assistencials poder identificar 
les intervencions i les activitats generades al pla de cures. El llenguatge 
ATIC ofereix etiquetes i descripcions molt més adaptatives a les neces- 
sitats de la pràctica assistencial. 


60 La Classificació estadística internacional de malalties i problemes relacionats amb la sa- 
lut, traducció al català de la International Statistical Classification of Diseases and Related 
Health Problems, Tenth Revision (ICD-10), de l'Organització Mundial de la Salut (OMS). 


61 L'acrònim ATIC esta format per les sigles en català (Arquitectura, Terminologia, Inter- 
fase-Infermera-Informació i Coneixement). 

14.4 Reflexions sobre les cures actuals 


Les infermeres han d'atendre un gran nombre de persones, malaltes i no 
malaltes, que cada cop presenten necessitats ben diferents, la qual cosa 
fa que hagin d'identificar situacions de salut diverses. Les cures van des 
de situacions de risc a problemes de salut complexos, tant al centre de 
salut com al domicili, i les infermeres han de tenir cura de la persona 
malalta i del cuidador. Independentment del model conceptual em- 
prat, és important que es pugui garantir la continuitat del tipus de re- 
gistres, així com la seva actualització consequent per tal que la immersió 
dins de les cures sigui efectiva i eficient. 

A l'analitzar les manifestacions de les infermeres, hem pogut veu- 
re que s'evidencia una clara manca de registres de les dades, sobretot 
subjectives, segons el model de Virginia Henderson, però ens queda el 
dubte de si el problema radica en els registres, o bé en la no acceptació 
del model conceptual emprat, imposat per l'empresa. La infermera po- 
dria tenir l'opció d'escollir el camí més adequat, $ i d'acollir-se a un altre 
model que fos més resolutiu, per poder fer una valoració completa de la 
situació real de la persona que s'està atenent. 

La infermera és una professió humanística per excel lència, però 
trobem que hi ha infermeres que tendeixen a ser més mecanicistes, ma- 
nifesten rebuig a fer un relat, i són amants de les estandarditzacions i 
dels tests. Prefereixen registrar a fulls de monitoratge, que malgrat que 
la informació si bolca al curs clínic, però només es pot processar infor- 
màticament.$' Aquestes dues visions, mecanicista i humanista, portades 
a l'extrem, sovint creen dificultats alhora de dissenyar un model de re- 
gistres que sigui acceptat per tots els professionals implicats. 

Tot i haver patit una evolució professional complicada, les infer- 
meres del nostre país encara conserven la capacitat d'estar motivades i 
d'innovar a traves de la investigació.S Cal utilitzar tots els recursos que 
ofereix el constant avanç de la tecnologia, però, sense perdre el nord de 


62 En aquesta publicació ens referim als problemes de salut de la persona adulta. 


63 El programa eCAP esta preparat per introduir un altre model de cures, i que pot con- 
viure amb el que ja està instaurat. 


64 Registres anomenats evisualització intel ligència activas. 


65 Com a infermera he viscut aquests canvis, però no per això he deixat de fer recerca i 
sentir-me motivada per arribar a defensar, amb 71 anys, la meva tesi doctoral, que m'ha 
dut a fer aquesta publicació. 

la filosofia de les cures amb la visió humanista característica de la infer- 
mera, que sens dubte millora el tracta amb la persona, aportant empatia, 
apropament i ajuda. 


L'àmplia varietat de funcions, dins la pràctica infermera, permet que hi 
hagi flexibilitat i diversitat en les seves intervencions. 


Riba i Martorell (2017) 

Conclusions 


És un fet cultural el canvi relatiu a les creences religioses, é que per di- 
verses circumstàncies ha afavorit una important transformació social de 
la població. Aquesta nova situació ens aporta noves formes de viure 
ben diferents a les de fa uns anys. Certes costums culturals, sobretot de 
famílies nouvingudes molt arrelades, algunes d'elles per tradició, dins 
de l'ambient familiar, tenen conductes i estils de vida, amb valors indi- 
viduals i de grup, prou importants per tenir present al pla de cures. 

Cal pensar que, fins i tot, en una mateixa persona, les seves creen- 
ces i valors poden fluctuar durant el seu procés de vida, per diversos 
motius, com són les ultimes experiències viscudes o per la seva pròpia 
evolució com a esser humà, i que poden ser prou potents per influenci- 
ar-la a fer canvis en les seves conviccions, quant al que creu i pensa. Rea- 
firmar i ajudar que les creences sanes puguin ser escoltades i es mantin- 
guin durant l'evolució de la malaltia, és un valor afegit i necessari dins 
del pla de cures. 

A banda de les creences espirituals pròpies, el que també cal conèi- 
xer són els costums, rituals, i tot el que es relaciona amb el sentit de la 
vida, i com la persona la vol viure. Són importants tots aquells aspectes 
relacionats amb el seu univers personal, que identifiquen la seva mane- 
ra de fer, de ser i d'estar al món. Encara que la persona malalta, pot tenir 
moments en què poden aparèixer contradiccions, dubtes que generen 
inseguretat, sobretot quan se sent depenent dels altres, li cal retrobar-se 
66 Fins fa poc, gaire bé la gran majoria de la població només era seguidora de la religió 


Catòlica. Només hi havia dues possibilitats, ser creient o no creient. Ara, per sort, i en certa 
manera, hi ha moltes més opcions de pensar i de creure. 

a si mateixa, i aprendre a viure d'una altra manera a consequència de la 
nova situació de salut. 

No s'ha d'oblidar que alguns radicalismes culturals i religiosos, 
tant personals com familiars, es poden considerar insans. Cal assegu- 
rar, doncs, que les cures no es vegin afectades per aquestes limitacions 
imposades per les creences i els costums de la persona. La infermera 
només ha de ser el vincle per ajudar i respectar, en aquelles situacions 
en que la persona esta feble i no pot decidir per ella mateixa. En cap 
moment pot jutjar la creença de la persona de qui té cura, però sí que 
li cal conèixer si aquella creença pot interferir en la gestió de les cures. 
Cal fer la valoració integral de la persona, tenint en compte les creences 
i valors com a dades personals, tractades com qualsevol altra informa- 
ció que consta en el seu historial clínic, i que cal considerar necessària i 
estrictament confidencial. A les infermeres els cal més reflexió i menys 
imposició per millorar els processos de cures. 


No anar en contra de res, sinó sempre a favor, sumant i no restant. 
Camí de present i de presència que es fa cada dia. 


De Ahumada (2015) 

Reflexions 


Confio que aquesta publicació pugui donar resposta i serveixi d'ajuda 
a totes aquelles infermeres, que tinguin dubtes sobre el tema de les cre- 
ences i valors al pla de cures. Són moments de canvis importants en 
les estructures socials. Els professionals que tenen cura de les persones 
que formen part de la societat actual tenen una gran responsabilitat de 
donar el millor d'ells, per ajudar als altres. 

Pot ser una tasca difícil, però només amb el compromís d'exercir 
les cures des d'una vessant humanística, tenint en compte la persona 
integralment, s'aconsegueix, a poc a poc, anar pel camí del coneixement 
i de la certesa. 

Per a mi, com a autora, poder expressar el que crec i el que penso, 
m'ha servit per finalitzar una etapa de la meva vida professional. Encara 
que continuo sent infermera, ara podré seguir amb altres petits projec- 
tes, que a la meva edat em serviran per a seguir creixent, com a persona 
i com a dona, com a mare i com a iaia. 

Gràcies a tots aquells que d'una manera o altra seguiu pel mateix 
camí, el vostre camí. 

L'objectiu principal d'aquest llibre és poder facilitar ajuda a la 

infermera, per tal d'iniciar el camí cap al coneixement, per entendre 

i respectar la pluralitat i diversitat de pensament de les persones 

malaltes, quant a les seves creences religioses i no religioses, així com 
als seus costums i estils de vida. 

